**ПРОТОКОЛ ОТ ЧЕТИРИДЕСЕТ И ОСМОТО ЗАСЕДАНИЕ НА ОБЩИНСКИ СЪВЕТ - РУСЕ**

**Проведено на 18 май 2023 година, начало 09:00 часа**

От общо 51 общински съветници присъстваха 51. Заседанието беше открито и ръководено от Иво Пазарджиев – Председател на Общински съвет – Русе.

**Г-н Иво Пазарджиев:** Уважаеми колеги, часът е 9:04 минути, моля да заемете местата си в залата. Уважаеми колеги, моля заемете местата си, стартираме проверка на кворума. Системата е стартирана, моля да се регистрирате. Четиридесет и осем общински съветници са се регистрирали по електронна система. Имаме необходимия кворум да започнем нашата работа. Откривам четиридесет и осмото редовно заседание на Общински съвет - Русе. Уважаеми колеги, на основание член 106, алинея 1 от Правилника за организация и дейността на Общински съвет – Русе, моля за тишина в залата, обявявам постъпилите питания за настоящото заседание. Питане от общинския съветник Станимир Станчев във връзка с изготвен ПУП и инженеринг и проектиране за пешеходен мост на езерото „Липник“ в село Николово, само с писмен отговор. Връчвам на господин Станчев отговора писмения. Питане от общинския съветник Биляна Иванова във връзка със състоянието на тротоара до Кооперативния пазар, находящ се на булевард „Цар Освободител“ №113, с писмен и устен отговор. Питане от общинския съветник Иван Петров Иванов относно традиционния пролетен панаир в Русе, известен като „Русенска търла“, организирана от „Общински пазари“ ЕООД, с писмен и устен отговор. На тези, които са с писмен и устен отговор ще връча отговорите след завършване на процедурата по 108, а именно след изчитането им. Уважаеми колеги, започваме с разискванията по дневния ред. Имам едно предложение. С оглед на постъпило питане от гражданин след председателския съвет, което не е гласувано в дневния ред, аз го изпратих веднага на администрацията и оказах при възможност да отговорят на гражданката още на това заседание. От администрацията има подготвен отговор, така че предлагам като последна точка след 35-та, като 36-та да бъде включено питане от госпожа Петя Иванова. Същото е във връзка с лошото състояние на асфалтовата настилка в двора на детска градина и спешна необходимост от полагането на нова. Това става въпрос за Детска градина „Пролет“. Считам, че въпроса е от обществена значимост, поради което същият следва да бъде допуснат в дневния ред. Други предложения по дневния ред? Госпожа Елеонора Николова, заповядайте.

**Г-жа Елеонора Николова:** Уважаеми господин Кмет, уважаеми господин Председател, уважаеми колеги, аз предлагам да направим промяна в реда на точките в днешния дневен ред, като Точка 6 да стане номер 4, а номер 4 съответно да стане номер 6.

**Г-н Иво Пазарджиев:** Добре, благодаря на госпожа Николова. Други предложения по дневния ред? Госпожа Златомира Стефанова, заповядайте.

**Г-жа Златомира Стефанова:** Добро утро, уважаеми дами и господа общински съветници, уважаеми господин Председател, уважаеми господин Кмет. Бих искала да изтегля от дневния ред Точка 13 и Точка 33. Благодаря.

**Г-н Иво Пазарджиев:** Точка 16 и Точка 30... Благодаря. Друго по дневния ред има ли? Други предложения по дневния ред няма. Гласуваме първо предложението за изказването на гражданин. Системата е стартирана. Моля да гласувате.

**КВОРУМ – 47. С 47 „за“, 0 „против“ и 0 „въздържали се“ се прие предложението.**

**Г-н Иво Пазарджиев:** Гласуваме предложението на госпожа Елеонора Николова за разместване на точките.

**КВОРУМ – 47. С 29 „за“, 3 „против“ и 15 „въздържали се“ се прие предложението.**

**Г-н Иво Пазарджиев:** Гласуваме дневния ред като цяло.

**КВОРУМ – 49. С 49 „за“, 0 „против“ и 0 „въздържали се“ се прие следния**

**ДНЕВЕН РЕД:**

1. К.л.№ 1283 Даване на съгласие Община Русе да подпише договор за участие в проект с акроним NBSINFRA, номер 101121210, по покана HORIZON-CL3-2022-INFRA-01
2. Подписване на актуален запис на заповед по Договор за БФП по Проект № BGENVIRONMENT-3.002-0005-C01 „Мерки за подобряване управлението на отпадъците в общините Русе, Тутракан, Сливо поле и Ветово“
3. Избор на обществен посредник на територията на Община Русе
4. К.л.№ 1256 Приемане на Наредба за изменение на Наредба за устройство и работа на органите за приватизация и следприватизационен контрол в Община Русе
5. К.л.№ 1255 Приемане на Наредба за изменение и допълнение на Наредба №6 за условията и реда за установяване на жилищни нужди, настаняване под наем и продажба на жилища - общинска собственост/ Наредба №6 за УРУЖНННРЖОС/
6. К.л.№ 1254 Решение за приватизация чрез търг на застроен поземлен имот с адрес: гр. Русе, кв. Източна промишлена зона, ул. Потсдам №1, предмет на АОС №7438/12.05.2015 г.
7. К.л.№ 1271 Откриване на процедура за провеждане на публичен търг с явно наддаване за продажба на поземлен имот – частна общинска собственост, попадащ в територията по § 4 от ПЗР на ЗСПЗЗ, с адрес: землище на гр. Мартен, ЕКАТТЕ: 47336, Община Русе, местност „Калето“
8. К.л.№ 1272 Откриване на процедура за провеждане на публичен търг с явно наддаване за продажба на самостоятелни обекти в сграда, представляващи гаражи, с адрес гр. Русе, кв. „Родина 3“, ул. „Ибър“ №26, блок №7
9. К.л.№ 1273 Откриване процедура за продажба на застроен поземлен имот – частна общинска собственост с идентификатор 63427.10.914 по КККР на град Русе, кв. „Средна кула“, ул. „Слав“ № 24, по реда на чл. 35, ал. 3 от ЗОС
10. К.л.№ 1274 Откриване на процедура за провеждане на публичен търг с явно наддаване за продажба на недвижими имоти – частна общинска собственост, с адрес: гр. Мартен, Община Русе, ул. „Страхил войвода“ №52 и №54
11. К.л.№ 1275 Откриване на процедура за провеждане на публичен търг с явно наддаване за продажба на поземлен имот – частна общинска собственост, попадащ в територията по § 4 от ПЗР на ЗСПЗЗ, с адрес: землище на гр. Русе, Община Русе, местност „Касева чешма“
12. К.л.№ 1276 Откриване на процедура за провеждане на публичен търг с явно наддаване за продажба на поземлен имот – частна общинска собственост, попадащ в територията по § 4 от ПЗР на ЗСПЗЗ, намиращ се в землището на гр. Русе, Община Русе, местност „Караманлийка“
13. К.л.№ 1278 Съгласие за продажба на общински недвижим имот, представляващ придаваем терен по улична регулация, с площ от 8,00 кв.м., които да се придадат към УПИ VIII - 4444, в кв. 407 по регулационния план на град Русе
14. К.л.№ 1257 Провеждане на публичен търг с явно надаване за отдаване под наем на част от недвижим имот – публична общинска собственост, предоставен за управление на ОП „Спортни имоти”
15. К.л.№ 1268 Провеждане на публичен търг с явно надаване за отдаване под наем на недвижим имот – частна общинска собственост, предоставен за управление на оп „Спортни имоти”
16. К.л.№ 1269 Отдаване под наем на имот - частна общинска собственост, за нуждите на Спортен клуб по кик-бокс и муай-тай „Цунами“
17. К.л.№ 1263 Провеждане на публичен търг с явно наддаване за отдаване под наем на част от терен - публична общинска собственост, за разполагане на преместваем обект по чл. 56 от ЗУТ
18. К.л.№ 1264 Отдаване под наем на имот - частна общинска собственост, за клуб на СДРУЖЕНИЕ „ТЪНДЪРС-2020“
19. К.л.№ 1265 Отдаване под наем на имот - частна общинска собственост, за клуб на Сдружение „Смело Сърце“
20. К.л.№ 1266 Отдаване под наем на имот - частна общинска собственост, за клуб на Сдружение „Съюз на Пенсионерите - Мечта“
21. К.л.№ 1267 Провеждане на публичен търг с явно наддаване за отдаване под наем на част от сгрaда – публична общинска собственост – автоспирка, разположена в село Тетово, Община Русе
22. К.л.№ 1261 Определяне начин и количествата за продажба на дървесина от горски територии – общинска собственост за 2023 г.
23. К.л.№ 1270 Отдаване под наем на обособена част от имот - публична общинска собственост, предоставен за управление на СУ „Възраждане“ – гр. Русе, ж. к. „Възраждане“, ул. „Студентска“ №2
24. К.л.№ 1262 Определяне начин и количествата за продажба на дървесина от горски територии – общинска собственост по чл.71, т.4 от Наредба за условията и реда за възлагане на дейности в горски територии – държавна и общинска собственост и за ползване на недървесни горски продукти
25. К.л.№ 1258 Премахване по целесъобразност на едноетажни сгради, с идентификатори 63427.2.286.1 и 63427.2.286.3, находящи се в имот по кадастралната карта на гр. Русе, ул. „Витоша“ №16
26. Корекция на Разчета за финансиране на капиталови разходи на Община Русе за 2023 година
27. К.л.№ 1259 Подновяване на договор за сътрудничество „М-ТЕКС РЕЦИКЛИРАНЕ НА ТЕКСТИЛ“ ООД, с предмет разделно събиране, съхраняване, сортиране и предаване за повторна употреба и/или оползотворяване на отпадъци от текстил на територията на град Русе
28. К.л.№ 1260 Сключване на договор за сътрудничество „Евротекс“ ЕООД, с предмет разделно събиране, съхраняване, сортиране и предаване за повторна употреба и/или оползотворяване на отпадъци от текстил на територията на град Русе
29. К.л.№ 1279 Годишен отчет по Програмата за развитие на читалищната дейност на територията на Община Русе за 2022
30. К.л.№ 1282 Одобряване на меморандум за разбирателство между Детски фонд на ООН (УНИЦЕФ) и Община Русе, с цел реализиране на съвместни дейности и мерки, насочени към удовлетворяване на потребностите на децата и семействата – бежанци и мигранти в България
31. К.л.№ 1280 Одобряване на ПУП – План за улична регулация (ПУР), Изменение на план за улична регулация (ИПУР), План за регулация (ПР) и Изменение на план за регулация (ИПР) от о.т. 341 по ул. „ТЕЦ“ до тупик в Източна промишлена зона, завършващ в о.т. 10134 по плана на гр. Русе
32. Изменение на Решение № 1303 от 20.04.2023 г. по Протокол от четиридесет и седмо заседание на Общински съвет - Русе
33. Питания
34. Питане от Петя Стоянова

**Точка 1**

**К.л.№ 1283 Даване на съгласие Община Русе да подпише договор за участие в проект с акроним NBSINFRA, номер 101121210, по покана HORIZON-CL3-2022-INFRA-01**

**Г-н Иво Пазарджиев:** Госпожа Златомира Стефанова.

**Г-жа Златомира Стефанова:** Уважаеми общински съветници, контролният лист беше разгледан подробно по всички комисии. Това е иновативен проект по Програма „Хоризонт“, в който Община Русе е поканена да участва от Университетът Миньо, Португалия заедно с 18 партньора, като целта на проекта е да намери инструменти, които са научни и практични за решаването на проблеми с предотвратяването на риска от неблагоприятни явления. Избрани са 5 европейски региона, единия от които е Русе. Имаше запитвания по комисиите, освен инструментите или тоест разработена стратегия, която би била полезна на Русе за в бъдеще да кандидатства по подобен тип проекти, ще има и конкретни мерки, които ще бъдат практични от този проект. За сметка на Община Русе сме изчислили самоучастие около 4 400 евро, затова минава и през общински съвет, но този разход на практика може да се покрие от непреките разходи, така че може и да го няма накрая. Надяваме се, че ще подкрепите този проект. Благодаря ви.

**Г-н Иво Пазарджиев:** Благодаря госпожа Стефанова. Заявки за изказвания по точката? Няма. Режим на гласуване, моля.

**КВОРУМ – 48. С 48 „за“, 0 „против“ и 0 „въздържали се“ се прие**

**РЕШЕНИЕ № 1323**

На основание чл. 21, ал.1, т. 23, във връзка с чл. 21, ал.2 от ЗМСМА, Общинският съвет реши:

1. Дава съгласие Община Русе да подпише договор за участие в проект с акроним NBSINFRA, номер 101121210, по покана HORIZON-CL3-2022-INFRA-01.
2. Дава съгласие, при необходимост, Община Русе да осигури левовата равностойност на сумата до 4400 евро за съфинансиране.

**Точка 2**

**Подписване на актуален запис на заповед по Договор за БФП по Проект № BGENVIRONMENT-3.002-0005-C01 „Мерки за подобряване управлението на отпадъците в общините Русе, Тутракан, Сливо поле и Ветово“**

**Г-н Иво Пазарджиев:** Заповядайте.

**Г-жа Златомира Стефанова:** Благодаря господин Председател. Уважаеми дами и господа общински съветници, предложението е да се удължи проектът до 16 септември, като изискването на програмата е да се направи нова запис на заповед с актуалния срок. Затова ви молим да подкрепите. Благодаря ви.

**Г-н Иво Пазарджиев:** Благодаря на госпожа Стефанова. Заявки за изказвания по точката? Господин Асен Даскалов, след него Милко Костадинов.

**Г-н Асен Даскалов:** Уважаеми господин Председател, уважаеми господин Кмет, уважаеми колеги, ще подкрепим тази точка. Благодаря на администрацията за разясненията, тъй като по време на комисия не бяха запознати защо точно е необходимо да се подписва този запис на заповед. Това е, благодаря.

**Г-н Иво Пазарджиев:** Благодаря. Други заявки за изказвания? Няма. Режим на гласуване по точката, моля.

**КВОРУМ – 50. С 50 „за“, 0 „против“ и 0 „въздържали се“ се прие**

**РЕШЕНИЕ № 1324**

На основание чл. 21, ал. 2, във връзка с ал. 1, т. 23 от ЗМСМА, Общински съвет – Русе реши:

Дава съгласие Община Русе да издаде Запис на заповед за сумата от 341 867,19 лв. (триста четиридесет и една хиляди осемстотин шестдесет и седем лева и деветнадесет стотинки), представляваща 45% от размера на БФП, по проект BGENVIRONMENT-3.002-0005-C01„Мерки за подобряване управлението на отпадъците в общините Русе, Тутракан, Сливо поле и Ветово“.

**Точка 3**

**Избор на обществен посредник на територията на Община Русе**

**Г-н Иво Пазарджиев:** Госпожа Росица Георгиева, председателя на комисията по избора ще докладва, заповядайте.

**Г-жа Росица Георгиева:** Уважаеми господин Председател, уважаеми господин Кмет, уважаеми колеги. Със свое решение 1217/24.01.2023, Общински съвет - Русе насрочи конкурс за избор на обществен посредник на територията на Община Русе, избра комисия, която да проведе конкурса. Знаете, че предишната процедура беше неуспешна. Комисията проведе три заседания. На първото заседание, проведено на 22 февруари комисията утвърди текст и обява във връзка с провеждане на конкурса и прие план за работата си. На второ заседание на 10.04.2023 година комисията разгледа депозираните в надписани запечатани пликове документи от трима кандидати, както следва: Валентин Димитров Димитров, Наталия Маринова Къснеделчева, Мариян Йорданов Димитров. След проверка на документите комисията установи, че тримата кандидати са представили всички изискуеми документи, посочени в Правилника за организацията и дейността на обществения посредник на територията на Община Русе. С оглед на това, комисията допусна до събеседване кандидатите Валентин Димитров Димитров, Наталия Маринова Къснеделчева, Мариян Йорданов Димитров. На същото заседание комисията прие план за протичане на събеседването на 24.04.2023. Събеседване с кандидатите се проведе на третото заседание на комисията на 24 април. След приключване на събеседването присъстващите шестима членове на комисията гласуваха единодушно да предложат на Общински съвет – Русе трите кандидатури за приемане от общинския съвет. Предвид гореизложеното и на основание член 63, алинея 2, точка 3 от Правилника за организацията и дейността на Общински съвет - Русе, неговите комисии и взаимодействието му с общинската администрация, предложението следва да бъде внесено след посочения в член 63, алинея 1 от правилника срок поради обществената значимост на същото и необходимостта от своевременен избор на обществен посредник на територията на Община Русе, с оглед на което предлагам Общински съвет - Русе да вземе следното решение. Да избере обществен посредник на територията на Община Русе. Освен запознаването с работата на комисията, имам и следното предложение. Знаете, че в правилника за работата на обществения посредник е посочено изборът да стане с явно гласуване. Аз обаче ви предлагам уважаеми колеги, приемане на процедура за таен вот. На основание член 8, алинея 1 от Правилника за организацията и дейността на обществения посредник на територията на Община Русе, правя процедурно предложение за провеждане на тайно гласуване за избор на обществен посредник на територията на Община Русе. За целта предлагам общинският съвет да приеме следните процедурни правила. Да се избере комисия, в чиито състав влизат нечетен брой общински съветници. Комисията следва да утвърди образец на бюлетина и плик. Изборът на обществен посредник да се извърши с бюлетини по утвърдения образец с имената на класираните кандидати. Всеки съветник гласува като поставя в плик бюлетина с името на предпочитания от него кандидат и пуска плика в избраната урна. Гласът е действителен, ако в плика е намерена една бюлетина или в плика са намерени повече бюлетини, подадени за един и същ кандидат. Когато в плика са поставени две или повече бюлетини за един и същи кандидат, те се смятат за една. Недействителни са бюлетините, когато са намерени в изборната кутия без плик, в избирателния плик са поставени две или повече бюлетини за различни кандидати, не са по установения образец, върху тях са отбелязани думи и знаци. Празните пликове се смятат за недействителни. Това е моето предложение. Благодаря ви.

**Г-н Иво Пазарджиев:** Благодаря на госпожа Георгиева. Всъщност това беше и становището на председателския съвет относно и за тайното гласуване. Господин Иван Костадинов Иванов, заповядайте.

**Г-н Иван Костадинов Иванов:** Уважаеми господин Председателю, уважаеми господин Кмете, уважаеми колеги общински съветници. Много се надявам днес да завършим успешно избора на обществен посредник и от тази гледна точка, аз подкрепям направеното предложение за провеждане на таен избор, но смятам, че в комисията с нечетния брой членове трябва да има представител на всяка една от политическите групи в общинския съвет, тоест да не се спазва основно приетия от нас квотен принцип. И от тази гледна точка предлагам от името на Местна коалиция „БСП за България“ в комисията да бъде включена колегата Нора Стоянова.

**Г-н Иво Пазарджиев:** Благодаря на господин Иванов. Господин Асен Даскалов.

**Г-н Асен Даскалов:** Благодаря, господин Председател. Уважаеми колеги, ние също ще подкрепим предложението за таен вот. И аз като колегата Иван Иванов искрено се надявам най-накрая Русе мисля, че този съвет е трета процедура, а общо е пета или шеста, най-накрая да имаме обществен посредник, макар и за 2 години първия мандат, за да видим какво може да се промени за гражданите най-вече, а от името на групата за комисията предлагам да бъде господин Траян Тотев член.

**Г-н Иво Пазарджиев:** Благодаря. Госпожа Елеонора Николова.

**Г-жа Елеонора Николова:** Уважаеми колеги, от името на групата общински съветници „СДС и коалиция“, ние също подкрепяме процедурата за таен вот. Всъщност това е единствената процедура според нас за избор на личност. Подкрепяме така предложените правила. Нашата група винаги е настоявала и е радетел на това най-сетне градът ни да се сдобие с обществен посредник, какъвто безспорно е необходим на гражданите. От името на нашата група предлагам като член на комисията по избора господин Станимир Станчев.

**Г-н Иво Пазарджиев:** Благодаря. Доктор Константинова.

**Д-р Теодора Константинова:** И аз искрено се надявам от името на нашата група „Демократична България“ да изберем най-после обществен посредник, ние сме от най-ревностните радетели за това от самото начало на предложенията. И смятам, че с това днес ще покажем нещо по-различно, ако наистина изберем, защото аз започвам на базата на това, което сме преживяли, да се съмнявам, че би могло някой да спекулира с доверието на тайния вот и да се пуснат недействителни бюлетини и така нататък. Казвам го откровено, защото съм видяла много, защото знам, че много не са съгласни с това да имаме избор на обществен посредник и се надявам да не се случи. Смятам, че тайният вот ще даде възможност на колегите общински съветници да не изпълняват евентуални заръки, както казва народа, на своите централи или лидери и да изберат наистина този, който най-много заслужава. Защото стана обществено достояние в града, какво се случва, кой къде ходи, кого моли, с кого се среща, с кого обядва и така нататък. Това го казвам с пълното съзнание, затова че може много хора да се възмутят, дори колегите общински съветници, но това са истини. Аз обичам истината и заради това казвам „да“ от името на нашата група на тайния вот. Предлагам доктор Константинова за член на комисията.

**Г-н Иво Пазарджиев:** Благодаря. Госпожа Наталия Кръстева.

**Г-жа Наталия Кръстева:** От името на групата на ГЕРБ на първо място се солидаризираме с правилата, които преди малко госпожа Георгиева като председател на комисията предложи. В крайна сметка те бяха ще припомня утвърдени на председателски съвет. От името на нашата група за член на комисията по избора предлагаме Орлин Дяков.

**Г-н Иво Пазарджиев:** Благодаря. Господин Дауд Ибрям. Само ще помоля господин Джелил да му натисне копчето за заявка. Да, благодаря.

**Г-н Дауд Ибрям:** Уважаеми господин Председател, уважаеми господин Кмете, уважаеми колеги. Нашата група подкрепя правилата и процедурите за избора на омбудсман. Надяваме се този последен опит за мандата ни да се увенчае с успех. Заслужаваме да го имаме. Да се надяваме наистина този път да се получи. За член на комисията предлагаме Айдоан Джелил. Благодаря.

**Г-н Иво Пазарджиев:** Благодаря на господин Ибрям. От групата на АТАКА ще предложите ли за комисията? Господин Славчев виждам, че ще се изкаже. Заповядайте. Господин Велчев, може ли да натиснете копчето му само за заявка за изказване?

**Г-н Мирослав Славчев:** Благодаря. Групата на АТАКА е категорично против тайния избор на обществен посредник. Смятам, че няма какво да се срамуваме от вота си, затова ние няма да участваме.

**Г-н Иво Пазарджиев:** Добре. Благодаря на господин Славчев. Те няма да дадат свой представител. Ще помоля така логично една от двете по-големи групи, дали групата на ГЕРБ или групата на „БСП за България“ да предложи още един член на комисията, за да имаме нечетен брой. Добре. Биляна Иванова. Така, нямаше предложение за председател на комисията. Аз се възползвам да предложа доктор Константинова за председател на комисията. Има ли други предложения за председател на комисията? Добре, да разбирам ли, че доктор Константинова си прави отвод и предлага… Господин Станчев ли предлагате? И предлага господин Станчев за председател на комисията. Добре. Има ли други предложения за председател на комисията? Няма. Добре, второто предложение е за Биляна Иванова. Сега ще помоля, първо ще направим гласуване между господин Станчев и госпожа Иванова, да и най-накрая цялата процедура, за да можем с процедурата и комисията да утвърдим. Добре, има процедурно предложение първо да решим, че вота е таен по утвърдените правила, само че по утвърдените правила да се избере комисия и после да направим второ гласуване за комисия. Правилно ли разбирам? Добре. Гласуваме първо предложението за таен вот процедурното. Системата е стартирана. Моля да гласувате.

**КВОРУМ – 49. С 47 „за“, 2 „против“ и 0 „въздържали се“ се прие процедурното предложение.**

**Г-н Иво Пазарджиев:** Оттук нататък трябва да изберем комисия, която да организира тайния вот. Има предложение за комисия в състав Орлин Дяков, Нора Стоянова, Траян Тотев, Станимир Станчев, доктор Теодора Константинова, Биляна Иванова и Айдоан Джелил. Две предложения за председател на комисията има. Първо ще гласуваме предложението за председател като избран ще бъде този, който получи повече гласове. Добре, първо гласуваме комисията, да, правилно ми правят бележка. Първо гласуваме комисията, след това избираме председател. Системата е стартирана. Моля да гласувате. За състав на комисията.

**КВОРУМ – 47. С 47 „за“, 0 „против“ и 0 „въздържали се“ се прие предложението.**

**Г-н Иво Пазарджиев:** Сега ще направим две гласувания. Едното за господин Станчев, другото за госпожа Биляна Иванова. Изчакайте само да има готовност. Първо ще гласуваме за господин Станчев, по реда на постъпването. Гласуваме за господин Станчев.

**КВОРУМ – 45. С 31 „за“, 1 „против“ и 13 „въздържали се“**

**Г-н Иво Пазарджиев:** Сега ще гласувам за госпожа Иванова. Когато има две сходни предложения, съгласно нашия правилник се приема този, който получи повече гласове. Гласуваме за госпожа Биляна Иванова.

**КВОРУМ – 43. С 19 „за“, 2 „против“ и 22 „въздържали се“**

**Г-н Иво Пазарджиев:** След гласуването, господин Станчев е определен за председател на комисията. Сега ще помоля комисията да утвърди образец на бюлетина и на плик и да обяви правилата, по които ще извършим гласуването. Имаме бюлетини, имаме и пликове, само ще помоля да се съберете. Мисля, че за минута-две може да стане. Няма нужда да прекъсваме заседанието, след което вече ще започнем същинското гласуване. Разпечатани са. Господин Станчев, заповядайте във връзка с…

**Г-н Станимир Станчев:** Уважаеми колеги, комисията с мълниеносно единодушие прие бюлетината и плика, така че можем да започнем работа. Благодаря.

**Г-н Иво Пазарджиев:** Благодаря и аз на господин Станчев. Ние ще освободим банката отпред, комисията да заеме нашите места и да обявява вече по списъка съветниците, които следва да гласуват. В случай че нямаме избран, ще има балотаж. Уважаеми колеги, много се извинявам. Моля за тишина. Моля за тишина в залата, съгласно нашия правилник, член 8 на правилника за обществен посредник на територията на Община Русе, общинският съвет дава възможност на допуснатите от комисията кандидати да изложат накратко концепциите си, след което избира посредник с мнозинство 2/3 от общия брой на общинските съветници. Може, да. Господин Станчев, заповядайте.

**Г-н Станимир Станчев:** Тъй като някои колеги явно не са разбрали, да уточня. В плика се слага една бюлетина за кандидатът, който предпочитате, ако има повече от една бюлетина в плика или ако в плика няма бюлетина, изборът е недействителен. Една бюлетина, смисъл представлява името на кандидата, който предпочитате. Благодаря.

**Г-н Иво Пазарджиев:** Да (шум от зала). Точно така, господин Иван Иванов. Колеги, моля за тишина. Ако има няколко бройки за един и същ кандидат, гласът е валиден, зачита се за един глас. Да, няма проблем. Сега, моля да дадем възможност на кандидатите да изложат своите концепции. Тях ще ги представим по реда на постъпването. Първият беше господин Валентин Димитров. Господин Димитров, в рамките на 3 минути, заповядайте.

**Г-н Валентин Димитров:** Уважаеми господин Председател, уважаеми дами и господа съветници, скъпи съграждани, представители на медиите. Отново заставам пред вас с моята кандидатура за избор на обществен посредник на Община Русе.

**Г-н Иво Пазарджиев:** Моля на микрофона.

**Г-н Валентин Димитров:** …но преди всичко…

**Г-н Иво Пазарджиев:** Господин Димитров, моля Ви на микрофона.

**Г-н Валентин Димитров:** ...но преди всичко с нея искам да подкрепя инициативата за избор на тази високо отговорна публична служба. Който и от нас тримата кандидати бъде избран, с това ще бъде запълнена една празнота, за което ще е крайно време. Гражданското общество се състои от отделни граждани, всеки от които има собствени права. Не обществото въобще, а гражданите. Това е теорията на омбудсмана. Тя съществува от десетилетия в много демократични страни, в България също голяма част от големите общини имат своите обществени посредници. Крайно време е и Русе да направи своя избор в името на своите граждани и защита на техните права при спазване на върховенството на закона разбира се. Именно това е ролята на обществения защитник да съдейства с инструментите на институцията омбудсман хората да се чувстват защитени, да живеят мирно и заедно, без вражда и обида. Ясно ни е, че всеки русенец отговарящ на критериите по днешната процедура, можеше да бъде кандидат за обществен посредник, затова заставам с уважение пред всички вас в тази зала. Вие уважаеми съветници и вие уважаеми кандидати. И се надявам да бъде избран най-подходящия, най-достойния от нас. Осъзнавайки добре смисъла на максимата, че правото да избираш и да бъдеш избиран в едно демократично общество е висока отговорност, ще бъда щастлив да получа гласът и доверието ви, за да бъда избран за обществен посредник на Община Русе. Бъдете здрави. Благодаря.

**Г-н Иво Пазарджиев:** Благодаря на господин Димитров. Следващото постъпило заявление беше от госпожа Наталия Къснеделчева. Госпожо Къснеделчева, заповядайте в рамките на 3 минути да представите Вашата концепция.

**Г-жа Наталия Къснеделчева:** Уважаеми господин Председател, уважаеми госпожи и господа общински съветници. Институцията обществен посредник съществува от вече доста години в България и набира своята сила. Затова и жалбите примерно към омбудсмана на републиката с всяка измината година стават все повече. Ако до 2020 те са били 13 000, в 2022 те са вече над 15 000. Мотива, поради който се кандидатирам за това е най-вече за това, че за мен Русе е кауза. Живея в този град, в този град са децата и внуците ми и искаме той да остане все така. Русе е на хората, които живеят в него. Искам да не се обвиняваме един ден, че сме тук. Работата на омбудсмана е свързана според мен в две направления. Едното е жалбите на гражданите, а другото е популяризиране работата на администрацията, защото омбудсмана или обществения посредник той е институция, но не е в йерархията на тази институция. Той не може да уволнява чиновници за грешки и не може да взема съдебни решения. Не може да замести административния съд. Подчинен е само и единствено на общинския съвет и само пред него се отчита със своите доклади. Не можем да бъдем подвластни, нито на шепота от нечия централа, нито на кмета, нито на областния управител. Имаме един единствен върховен закон - правата и свободите на гражданите, на хората в тази община. Работата ни е да организираме колкото можем повече срещи, да разясняваме колкото можем повече нормативни документи и да се срещаме с колкото можем повече хора не само в Русе, но и във всички по-малки населени места и кметства. Това е, което искам да ви кажа. За мен, като обществен посредник, ако спечеля вашето доверие, върховенството ще бъдат правата, свободите, желанията и проблемите на хората, които живеят в тази община. Желая ви сега един спокоен, усмихнат и много здрав ден.

**Г-н Иво Пазарджиев:** Благодаря Ви, госпожо Къснеделчева. И господин Мариян Димитров.

**Г-н Мариян Димитров:** Уважаеми общински съветници, уважаеми господин Председател, уважаеми господин Кмете, уважаеми граждани на Русе. Имам честта и удоволствието днес да се явя пред вас в качеството на допуснат кандидат в избора за обществен посредник на територията на Община Русе. Магистър електроинженер съм и магистър по икономика на промишлеността, имам аграрен мениджмънт. Завършил съм право семестриално и курс по лобиране. Имам опит в областта на промишлеността, икономиката, селско стопанство и търговията. Съдебен заседател съм четвърти мандат. Да участвам в този конкурс ме мотивира факта, че от 2013 година досега, 10 години като гражданин активно участвам в работата на Общински съвет – Русе и комисиите му, споделяйки позициите на множество русенци. Това ме направи силно разпознаваем. Общественият посредник не е нито враг на кмета и администрацията му, нито адвокат на гражданите. Той е човекът, който търси сближаване на позициите на двете страни. Винаги съм се подчинявал първо на конституцията на Република България и на действащото в страната законодателство. Тази моя изключителна независимост много често ме е въвличала в конфликти с партийните ръководства. Борбата с корупцията е мой приоритет. Досега като гражданин заради злоупотреба с общински средства съм подал 6 сигнала до прокуратурата. Ако бъда избран за обществен посредник, 24 часа ще работя за благото на всички русенци, включително и в изнесени приемни във всички населени места на Община Русе. Подробности по моята дейност като омбудсман, евентуалната дейност, ги има в концепцията, която е качена на вашите таблети. Уважаеми общински съветници, всички вие и всички русенци с право се гордеем, че град Русе е град на много от първите неща в България. Днес този състав на Общински съвет - Русе има уникалния шанс да се превърне в първия общински съвет избрал първия обществен посредник на град Русе след 10-годишно очакване от гражданите и по този начин да влезете в историята. Досега заради неразбирателство между общинските съветници в проведените 5 конкурса, бяха отхвърлени качествени кандидатури на двама бивши обществени посредници в други общини, бивш областен управител, доктор на юридическите науки, журналист и множество юристи. И другото, което малко по-късно се оказа достоен за общински съветник. Всички допуснати кандидати сме хора с достойнства и се надявам днес най-после от комина на Общински съвет – Русе да се издигне белия дим като този на Сикстинската капела при успешен избор на папа. Очаквам и ще приема всеки ваш избор. Благодаря ви за вниманието.

**Г-н Иво Пазарджиев:** Благодаря на господин Димитров. Сега, както е обикновено традицията, могат да се зададат въпроси към кандидатите и да им дадем възможност да отговорят. Има ли желаещи да вземат думата за въпроси към кандидатите? Не виждам някой да желае да задава въпроси. Ще помоля аз и заместник-председателите да освободим банката и да дадем възможност на комисията по тайния вот да го извърши.

**Г-н Станимир Станчев:** Уважаеми колеги, комисията преброи 51 плика има зад паравана, има достатъчен брой бюлетини. Господин Дяков ще вика всички по азбучен ред. Отива, вземат се зад паравана плика и избора на предпочитания кандидат и след това се разписват при господин Дяков на връщане, че са упражнили правото си на глас. Готови ли сме, господин Дяков? Ами, колеги, можем да започваме.

**Г-н Орлин Дяков:** Моля ви за тишина, защото ясно трябва да се чува. Айдоан Джелил, заповядай. Следващия Александър Неделчев. Следващия Асен Даскалов, Биляна Иванова, Валери Иванов, Веселин Велчев, Веселко Цветков, Владислав Атанасов, Владо Владов, Галин Ганчев, Гергана Николова – Спасова, Дауд, Деана Тонева, Деница Иванова. Гергана Николова – Спасова, да отидеш да гласуваш. Деница Иванова. Ей тука подпис. Деян Недков. Диана Ласонина, Дилян Саманджиев, Димитър Димитров, Евгени Игнатов, Екатерина Иванова, Елеонора Николова, Елисавета Досева, Елка Симеонова, Иван Кюркчиев, Иван Костадинов Иванов, Иван Петров Григоров, Иван Петров Иванов, Иво Пазарджиев, Илиян Илиев, Йовчо Смилов, Йорданка Даневска, Косю Станев, Кристиян Иванов, Кънчо Йорданов, Луиза Попова, Мариана Иванчева, Милко Костадинов, Мирослав Славчев, Наталия Кръстева, Нора Стоянова, Орлин Дяков, Пламен Цветков, Росица Георгиева, Светлозар Симеонов. Леко, ще съборите конструкцията. Станимир Станчев, Стоян Христов, Теодора Константинова, Тодор Койнов, Траян Тотев, Христо Белоев, Юрий Георгиев. Господин Председател, господин Председател на комисията, готови сме. Благодаря ви, колеги.

**Г-н Иво Пазарджиев:** Технически въпрос имаме за 3-4 минути. Изчакваме да дойде Петя Христова и започваме. Уважаеми колеги, няма да правим проверка на кворума, тъй като ние не сме прекъсвали нашата работа. Това беше продължение на заседанието. Господин Станимир Станчев, председателят на комисията по тайния избор ще обяви резултата. Господин Станчев, заповядайте.

**Г-н Станимир Станчев:** Благодаря Ви, господин Председател. Уважаеми господин Кмет, уважаеми господин Председател, уважаеми колеги, скъпи представители на медиите. Ще започна оттам откъдето завърши Мариян Димитров. Бял пушек над общината има, защото след проведения избор, сега не знам дали господин Димитров ще го провери дали пушека е бял, след проведения избор комисията отчита следния резултат. Брой гласуващи 51 от 51 имащите право на глас общински съветници. Брой намерени пликове в урната 51. Брой валидни гласове 51, брой невалидни бюлетини 0. За Валентин Димитров Димитров 35 гласа, за Наталия Къснеделчева 15 гласа, за Мариян Димитров 1 глас. Считано от проведения избор, имаме избран обществен посредник след толкова мъки. Благодаря на всички колеги, които се включиха. Благодаря на всички групи.

**РЕШЕНИЕ № 1325**

На основание чл. 21а, във връзка с чл. 21, ал. 2 от ЗМСМА, чл. 6, ал. 1 и чл. 8, ал. 1 от Правилника за организацията и дейността на обществения посредник на територията на Община Русе, Общински съвет – Русе реши:

1. Избира за обществен посредник на територията на Община Русе Валентин Димитров Димитров.

**Г-н Иво Пазарджиев:** И аз благодаря на господин Станчев за добрата работа на комисията по тайния избор. Уважаеми колеги, съгласно Правилника за организацията и дейността на обществения посредник на територията на Община Русе, член 8, алинея 5 пълномощията на избрания обществен посредник възникват по силата на решението за избор на общинския съвет. Обществения посредник встъпва в длъжност след подписване на акт постъпване и полагане на клетва пред общинския съвет на същото заседание, на което е избран. Съгласно проведеното гласуване и решението на общинския съвет, за обществен посредник на територията на Община Русе е избран господин Валентин Димитров Димитров. Господин Димитров, моля да заповядате на трибуната за полагане на клетва и подписване на акта за встъпване в длъжност. Моля общинските съветници да станат. Господин Димитров, моля да повтаряте след мен. Заклевам се да спазвам Конституцията и законите на република България…

**Г-н Валентин Димитров:** Заклевам се да спазвам Конституцията и законите на Република България…

**Г-н Иво Пазарджиев:** … и с всички свои действия да защитавам обективно и безпристрастно правата и свободите на гражданите на Община Русе.

**Г-н Валентин Димитров:** … и с всички свои действия да защитавам обективно и безпристрастно правата и свободите на гражданите на Община Русе.

**Г-н Иво Пазарджиев:** Заклех се.

**Г-н Валентин Димитров:** Заклех се.

**Г-н Иво Пазарджиев:** Честито, господин Димитров.

**Г-н Валентин Димитров:** Благодаря.

**Г-н Иво Пазарджиев:** Моля да подпишете акта за встъпване в длъжност, след което Ви даваме думата.

**Г-н Валентин Димитров:** Уважаеми дами и господа, така не съм се вълнувал от младеж. Не очаквах, че вълнението определено ще бъдат по отношение на тази тежка за добро или за лошо процедура, но ще споделя с вас, че бързото говорене определено изяжда смисъла на определените думи, затова ще говоря бавно, за да бъда разбран вярно. Днес няма да изреждам благодарности както при оскарите, да благодаря и в други имитиращи процедури на партии и централи, на съветници. Днес дами и господа, изказвам своите благодарности към всички вас, които участваха в гласуването, независимо от това дали са ме подкрепили или обратно. Защото със своя глас общинският съвет засвидетелства още веднъж волята си, че ще се ръководи от правата и свободите на гражданите. Като посочихте най-после първия граждански трибун, първия граждански омбудсман, първия граждански застъпник на Община Русе. Благодаря ви.

**Г-н Иво Пазарджиев:** Благодаря Ви, господин Димитров. Господин Пенчо Милков кмета на Община Русе иска думата.

**Г-н Пенчо Милков:** Уважаеми господин Председател, уважаеми господин Димитров, уважаеми русенци. Радвам се, че общинският съвет избра обществен посредник. Това е мисия, която си бях поставил още когато аз бях общински съветник и когато съществуваха правила и многократно такъв не беше избиран. Считам, че в годините назад русенците, които кандидатстваха за доверието на общинските съветници, също притежаваха добри качества. Добри качества притежават и днешните три личности, които кандидатстваха за вашето доверие. Добри качества, разбира се и професионални и лични притежава и господин Димитров, когото днеска избрахте. Като кмет към настоящия момент и като гражданин на Русе считам, че на първия наистина ще е най-трудно. Вярвам, че с упорита работа ще спечели доверието на всички русенци. От страна на Община Русе ще предоставим необходимата база съобразно правилата за работа, ще подсигурим работата на обществения посредник, всяка информация и в крайна сметка се надявам, че работата на обществения посредник ще доведе на много хора да им стане ясно реално всеки един проблем, който те отнасят, кой е органа, който може да го защити. Кой е отговорният, така както работи и националния омбудсман. Бях във вторник при националния омбудсман. Тя в предното ни заседание лично се включи в това да ви окрили, да укрепи, да имаме обществен посредник и надявам се, че нашия обществен посредник ще получава подкрепа и методическа и всякаква и от националният омбудсман, уверение за което имам. Така че, благодаря още и на добър час в работата на обществения посредник на Община Русе. Благодаря ви.

**Г-н Иво Пазарджиев:** Благодаря на кмета на Община Русе. Уважаеми колеги, продължаваме по нашия дневен ред.

**Точка 4**

**К.л.№ 1256 Приемане на Наредба за изменение на Наредба за устройство и работа на органите за приватизация и следприватизационен контрол в Община Русе**

**Г-н Иво Пазарджиев:** Вносител е господин Деян Недков. Към неговото предложение има справката, която се изисква съгласно Закона за отразяване на получените становища от проведеното обществено обсъждане. Има получено становище от четирима граждани Мирослав Чомезов, Ивайло Иванов, Галина Стоянова и Красимира Арнаудова. Господин Недков предполагам има справката пред себе си, така че той е написал, че го приема, но той ще ви го представи.

**Г-н Деян Недков:** Благодаря, господин Председател, господин Кмет, колеги. Предложил съм приемане на Наредба за изменение на Наредбата за устройство и работа на органите за приватизация и следприватизационен контрол, след като установих, че в нея, тя не е променяна първо 20 години и в нея в член 8, алинея 4 има един текст, който дава едно несправедливо заплащане на членовете на тази комисия, равняващо се на една минимална работна заплата определена за страната. Така че ние, общинските съветници от Местна коалиция „Съюз на демократичните сили“, смятаме че тази комисия не се различава по натоварване и по отговорности от специализираната комисия по общинска собственост, в която всеки един общински съветник получава по правилник 18% от минималната работна заплата, равняваща се на участие в постоянна комисия. Също относно това становище, което получих от граждани, накратко те излагат, че администрацията и членовете от администрацията, участващи в комисиите общинска собственост и жилфонд, не получават възнаграждение за участието си в тези комисии. И гражданите смятат, че членовете на администрацията в комисията по приватизационен и следприватизационен контрол също не би следвало да получават възнаграждения, защото те са си на работните места и си изпълняват длъжностите характеристики. Аз ще се съобразя с тяхното искане и ще прочета окончателния текст, който предлагам в член 8, алинея 14, който гласи: „общинските съветници, които са членове на КПСК като специализиран орган на общинския съвет за осъществяване на приватизация на основание член 4, алинея 4 и член 10, алинея 1 от Закона за приватизационен и следприватизационен контрол получават възнаграждение за участие в заседанията й. Възнаграждението на общинските съветници, които са членове на комисията за приватизационен и следприватизационен контрол, се равнява на 18% от минималната работна заплата определена за страната за всяко заседание. Благодаря.

**Г-н Иво Пазарджиев:** Благодаря. Госпожа Елеонора Николова.

**Г-жа Елеонора Николова:** Уважаеми господин Председател, уважаеми колеги, аз се присъединявам и подкрепям предложението, което господин Недков направи. Безспорно е, че тази Наредба в тази си част за възнагражденията е един анахронизъм, който от 20 години се преповтаря и който не е бил на вниманието ни. Приватизацията в първите години, когато се приватизираха общинските обекти с пълна сила до степен почти да нямаме такива, действително предполагащи напрежение и много работа от страна на комисията, но сега всички знаем броят на приватизираните обекти, а незначителната бих могла да кажа работа, сравнение да кажем с една комисия по общинска собственост, която работи много по-интензивно. Няма никакъв резон работата на постоянните комисии да е неглижирана за сметка на една комисия, извадена пред скоби. В този смисъл подкрепям предложението на господин Недков. Аз на свой ред съм направила едно предложение към тази точка да се добави нов параграф 4, който гласи, вие сте го получили на облака, постъпленията получени от приватизация, да се разходват при спазване изискванията на член 127, алинея 3 от Закона за публичните финанси, като не по-малко от 90% са за погасяване на ползвани заеми, за финансиране на проекти на социалната и техническата инфраструктура. Колеги, вие знаете, всички сме свидетели на това, че общинска администрация не се справи със задачата си да привлече достатъчно средства за инфраструктурни проекти, които са необходими за града, особено състоянието, в което се намираме и тази загуба на ресурс, която не е по наша вина на общинския съвет, казвам по вина на администрацията, която не съумя да направи нужните и достатъчно добре подкрепени проекти, ние привлякохме дълг. Дълг към максимума, който е разрешен да бъде привлечен. Ето защо е важно да съблюдаваме съответно и неговото погасяване, така че да не страдат останалите дейности на общината. В този смисъл предлагам параграф 4 и моля да ме подкрепите.

**Г-н Иво Пазарджиев:** Само ще помоля да ми го дадете, госпожо Николова, това което, предложението Ви. А, то го има внесено официално, искам да мога да изчета и ще го върна. Заявки за изказвания по точката? Няма. Предложението на госпожа Николова вносителя приема ли го? На микрофона може.

**Г-н Деян Недков:** Като вносител приемам предложението и предлагам да се гласуват заедно като цяло. Благодаря.

**Г-н Иво Пазарджиев:** Благодаря. С направената корекция от господин Недков, която той изчете, тъй като има някаква разлика между справката и това, което той изчете, но той го внесе в писмен вид, както е съгласно нашия правилник, както и с направената добавка от госпожа Елеонора Николова, която вносителят заяви, че приема гласуваме предложението. Основното.

**КВОРУМ – 47. С 19 „за“, 2 „против“ и 26 „въздържали се“ не се прие предложението.**

**Г-н Иво Пазарджиев:** Продължаваме по дневния ред.

**Точка 5**

**К.л.****№ 1255 Приемане на Наредба за изменение и допълнение на Наредба №6 за условията и реда за установяване на жилищни нужди, настаняване под наем и продажба на жилища - общинска собственост/ Наредба №6 за УРУЖНННРЖОС/**

**Г-н Иво Пазарджиев:** Кой ще докладва? Процедура господин Асен Даскалов преди това само.

**Г-н Асен Даскалов:** Уважаеми колеги, уважаеми господин Недков като вносител, тъй като преди 2-3 дена от „Патриотите – ВМРО“ депозирахме в деловодството на общински съвет проект за изменение и допълнение на Наредба №6, аз предлагам разискванията и гласуването на Вашето предложение да бъдат отложени за следващата сесия, когато да гледаме и да съобразим и двете предложения с наредбата и евентуално да я изменим. Благодаря ви.

**Г-н Иво Пазарджиев:** Благодаря на господин Даскалов. Беше правилно първо все пак думата на вносителите да се даде. Някой от вносителите да стане да представи предложението и за становище по това на господин Даскалов. Някой от вносителите ще вземе ли думата? Госпожа Николова, заповядайте, да.

**Г-жа Елеонора Николова:** Уважаеми госпожи и господа общински съветници, поддържам предложението така, както е направено и добре обосновано. Аз не знам по-срамна случка от това, което се е разиграло в комисията по настаняване, в комисията по Наредба 6, когато хората чрез жребий са определили своя начин на живот оттук нататък. Аз си спомням, че в първоначалните заявки на кмета да бъде социален като представител на социалната БСП, беше това гражданите да могат да получат нови жилища, жилищното строителство да се ускори, а жилищния фонд да се обнови. Нищо от това не се случва. 12 човека бяха изправени пред необходимостта да теглят жребий. Аз не знам дали това се нарича „кръгът на късмета“, „колелото на късмета“ или както щете, но ние имаме 500 човека класирани, което значи, че тези 500 човека по някакъв начин съумяват да запазят критериите за крайно нуждаещи се, а практически не са такива. Стартиралите отпушването на процедурата по продажбата, първо ще донесе радост и възможност на много хора да устроят живота си. Второ ще даде шанс общината да придобие нови жилища, защото господин Недков го е много добре формулирал 1 500 лева за квадратен метър, горе-долу това е цената на ново строителство без печалба и без земя. Аз настоявам това предложение да бъде подложено на гласуване сега, без да се противопоставям по никакъв начин на предложението, което тепърва ще разискваме от страна на колегите от „ВМРО патриотите“. Моля да ни подкрепите в това.

**Г-жа Наталия Кръстева:** Господин Пазарджиев за реплика.

**Г-н Иво Пазарджиев /реплика/:** Уважаеми колеги, уважаема госпожо Николова, взимам възможност за реплика, тъй като с част от изказването Ви съм съгласен, а с друга част не. На първо място съгласен съм, че действително има такива хора, които явно покриват критериите, заявяват готовност да закупят жилищата, но действително явно не са крайно нуждаещи се, след като имат възможност да ги закупят. Тук обаче според мен не е целесъобразно поради тази причина ние да разпродаваме жилищния фонд, а по-скоро комисията да прецизира работата си и действително да преценява кога трябва да поднови договора на едно лице и кога не. Да, тя има определени правила, по които работи и няма как това, че има слухове, че определени лица от някои малцинствени групи карат коли за десетки хиляди евро, а живеят в общински жилища, действително е трудна задача за комисията, но това трябва да се чува и от нашите съграждани. Колкото обаче до жребия, госпожа Николова е юрист и знае, че понякога и в закона, и в ГПК се налага да се тегли жребий, така че ако действително имаме по-добър критерий, аз съм съгласен да го да го прилагаме. Благодаря.

**Г-жа Наталия Кръстева:** Заповядайте за дуплика, госпожо Николова.

**Г-жа Елеонора Николова /дуплика/:** Уважаеми господин Пазарджиев, с всичко съм съгласна, но аз не мога да се съглася с това, че правото да закупи жилището, което си превърнал в собствен дом, което буквално от изтърбушено пространство си го превърнал в обитаемо жилище, защото много от жилищата, които се предоставят на хората, са в точно такъв вид. Без баня, никога неподдържани. Това е, как да кажа - съдбата на хората, техният живот. Нещото, което най-много вълнува русенци сега в момента е дали ще могат, дали ще им дадем възможност да си купят жилищата. Това значи, че ние ще отпушим този процес. Това значи, че тези хора вече няма да са крайно нуждаещи се. Това значи, че ако направим нови жилища поне за 10 години, няма да се налага да се правят ремонтите, които общинска администрация така много харесва. Задайте си въпроса защо. Аз ви моля да ни подкрепите в това гласуване, защото то е справедливо. То е справедливо от гледна точка на БСП, справедливо е от гледна точка на ВМРО, справедливо е и от гледна точка на десния сектор. Благодаря ви.

**Г-жа Наталия Кръстева:** Господин Асен Даскалов за изказване.

**Г-н Асен Даскалов:** Уважаеми господин Председател, уважаеми колеги, аз си оттеглям процедурното предложение, тъй като станах свидетел на нарушаване на всякакви принципи на добросъвестност. Благодаря.

**Г-жа Наталия Кръстева:** За изказване. Моля само натиснете. Заповядайте за реплика, господин Станчев.

**Г-н Станимир Станчев /реплика/:** Уважаеми господин Кмете, уважаеми господин Председател, уважаеми колеги, уважаеми колега Даскалов. Категорично не приемаме изказа, който преди малко чухме от Вас за принципи на добросъвестност. Нямахме намерение да изтъкваме многото аргументи, които имаме по темата, но сега в края на дебата по тази точка, ще кажа само едно нещо. По време на комисиите, когато ги обсъждахме тези предложения, защото ние съвсем нямаме комплекса за безгрешност и за недосегаемост и знаем, че може да сме допуснали такива, решихме да говорим в комисии, питахме имате ли предложения, ние се обосновахме. Е как така цяла седмица нямаше такива предложения и как така преди два дена вече се роди една нова наредба и сега тук ще отворя една скоба. Тази наредба или тази промяна не е от сега, нали знаете от кога и кой и как стигна до предложение онзи ден. Така че, моля ви, когато говорите за принципи на добросъвестност и за минаване на граници, бъдете по-сдържан в изказа, бъдете малко по не обран, бъдете малко по-истински, защото и ние знаем и както каза доктор Константинова и помним на всичкото отгоре. Благодаря ви.

**Г-жа Наталия Кръстева:** Дуплика за господин на Асен Даскалов.

**Г-н Асен Даскалов /дуплика/:** Господин Станчев, писането на проект на наредба отнема време, не се ражда изведнъж, а е плод все пак на някакъв труд, четене и писане. Така че нашето предложение ще си бъде гледано следващия път, а сега ще гледаме Вашето. Аз съм си оттеглил процедурното предложение. Говорихме с колегата Недков да го гледаме заедно, но явно няма споразумение. Благодаря.

**Г-жа Наталия Кръстева:** Траян Тотев за изказване. След него Диана Ласонина.

**Г-н Траян Тотев:** Уважаеми колеги, аз съм категорично против внушенията, които се правят от тази трибуна, а именно внушението, че общинският съвет и Община Русе са задължени да разпродават своите общински жилища, които всъщност имат социална функция и хората, които ги обитават още с влизането си в тях са наясно, че това е едно временно спасение, едно временно убежище, временен дом, не е нещо, което остава за цял живот. Има много хора, които са нуждаещи се и списъка с нуждаещи се е дълъг, които искат все пак да се възползват от тази възможност на Община Русе да имат временно общинско жилище, в което да живеят със своето семейство. Има много хора, които са с деца, самотни родители, които така и не могат да стигнат до използване на това общинско жилище. Така че апелът ми е към колегите, да гласуваме против, за да не се увеличава броя на продадените общински жилища. Благодаря ви.

**Г-жа Наталия Кръстева:** Госпожа Диана Ласонина за изказване. Деян Недков реплика. Изчакайте, госпожо Ласонина.

**Г-н Деян Недков /реплика/:** Господин Тотев, репликата е към Вас. Вие най-вероятно не сте слушали внимателно госпожа Николова. Аз като член на тази комисия, мога да Ви кажа, че това което каза тя, че там има хора, които документално по всякакви начини правят всичко възможно да останат в тия жилища да живеят, но имат възможността да ги купят. Бройката е голяма. Да не Ви давам примери, спират си жените неплатения отпуск, за да им падне дохода, при децата се появява една нова снаха без доход, която също сваля дохода. Примерите са много. Възможността за Община Русе да се възползва от момента и тези хора като имат желание да си ги закупят и с тези пари да се построят нови 50 жилища, примерно 50, които няма да имат нужда от ремонт следващите 10 години. И тези 50 човека, които ще си закупят, те ще излязат от списъка с нуждаещи се и автоматично в тези новите 50 ще вкарате 1/4 от списъка, защото мисля, че е към 200 човека списъка. Това е идеята на предложението. Няма никаква друга идея. Ние не искаме да разпродаваме. Вие сте сложили един лимит 1400 жилища, ние не можем да паднем под него. Аз също не искам да разпродаваме жилища. Аз не искам да се разпродава собственост, но там точките по-нататък ще ги коментираме. Благодаря.

**Г-жа Наталия Кръстева:** Заповядайте за дуплика, господин Тотев.

**Г-н Траян Тотев /дуплика/:** Ако има поемани някакви ангажименти то аз не искам да влизам в подобна схема, така че съм категорично против, защото ние както казахте, господин Недков, аз не съм разбрал и не съм слушал внимателно госпожа Елеонора Николова, напълно ясно си каза в духа на това, че там живеят семейства, които са създали своя дом. Този дом е собственост на Община Русе и следва да остане такъв.

**Г-жа Наталия Кръстева:** Това е дуплика на реплика. Ако искате изказване, заявете го. Заповядайте, госпожо Ласонина. Ако искате изказване господин Станчев, заявете го сега.

**Г-жа Диана Ласонина:** Уважаеми господин Председател, уважаеми общински съветници, тъй като съм…

**Г-жа Наталия Кръстева:** Моля да вдигнете микрофона за протокола.

**Г-жа Диана Ласонина:** … от комисията в Жилфонд, искам да изкажа пред тези, които не са и не са запознати, че голяма част от семействата живеят там десетилетия. Към голяма част от тях са правени многобройни компромиси. Да не говорим, че много от другите семейства, които не са одобрени, си плащат доста по-различен наем от наемателите в Жилфонд. И в крайна сметка няма как ей така изведнъж да се приеме точно преди края на мандата ей такова предложение, от рода на да се увеличава изведнъж фонда двойно. Ние сме го приели това предложение и то е за да може с тези средства, които са от продадените жилища, 80% от тях да отиват за ремонт на текущи и основни ремонти, за да може да се подобри средата на живот на тези семейства, които живеят там. Защото съгласете се с 60 лева, които те плащат да речем осреднени на месец, не може да се направи кой знае какъв ремонт и да се подобри тази среда. И ние твърдо не одобряваме това предложение да бъдат построени блокове, да не говорим, че инфлацията, която в момента настъпва и е крайно несигурна икономическата обстановка, могат да променят тези 1 500 лева на квадратен метър многократно и да не се стигне изобщо до застрояването на такъв блок. Благодаря за вниманието.

**Г-жа Наталия Кръстева:** Заповядайте, господин Станчев за изказване. Госпожа Николова, заповядайте за реплика, да.

**Г-жа Елеонора Николова /реплика/:** Уважаема госпожо Ласонина, уважаеми колеги, нашето предложение е ние със същия темп да гласуваме тази година, това са 3%, които съществуват в наредбата и които не са невъзможна бройка за продажба, но просто показва една тенденция, една грижа към хората, които ние сме поканили да участват в такова класиране. Явили са се 500 семейства. Повтарям го. Което значи, че желанието и надеждата на хората остават и ние трябва да бъдем отговорни към тях. Аз изцяло одобрявам възможността ние да се възползваме от член 37 и да предоставяме терени срещу задължение за застрояване, отстъпеното право на строеж да се заплаща чрез определен брой жилища, които да остават за общината. Аз мисля, че тази тенденция е прекрасна и трябва да я продължим.

**Г-жа Наталия Кръстева:** Втора заявена, а дуплика. Реплика, момент госпожо Ласонина. Втора реплика има от господин Деян Недков. Отказвате ли се, господин Недков? Добре, заповядайте за дуплика, госпожо Ласонина.

**Г-жа Диана Ласонина /дуплика/:** Госпожо Николова, в крайна сметка, те като могат да си позволят да закупят тези жилища, значи не са от крайно нуждаещите се. В момента на пазара има изключително много имоти, които са обявени за продажба, така че това не е основание според мен, което да определя.

**Г-жа Наталия Кръстева:** Господин Станимир Станчев, заповядайте за изказване.

**Г-н Станимир Станчев:** Уважаеми господин Кмет, уважаеми господин Председател, уважаеми колеги. Може ли за малко тишина ако обичате?

**Г-жа Наталия Кръстева:** Ако обичате, подсигурете тишина в залата, за да може да направи изказване господин Станчев.

**Г-н Станимир Станчев:** Защото след последното изказване си помислих дали се разбира същността на това, което се предлага, което предлагат вносителите, което предлагаме ние. И си мисля какъв е този катарзис, който изживяха определени колеги, които в началото на мандата или по време, сега точно мога да не бъда точен с времето, говореха как трябва да го направим това, как хората искат, как го правим за хората. Говоря за да се започне да се продават тези въпросни жилища. И как сега след време, те узряха и вече са на съвсем друга позиция. Това се казва, може би за тях политическа последователност. Или може би така са свикнали, днеска едно - утре друго. Но това си е за тяхна сметка. Вземах думата да кажа, че тъй като нямах възможност да използвам втора реплика на господин Тотев. Да кажа, че той прави внушенията. Или по-точно вижте какво означава внушение и как се правят те. И може би тези отношения, за които Вие говорите и примерът, който дадохте за внушение и използвахте, мисля че беше „схеми“, може би го знаете от Вашия голям опит. Може би, не знам. Но това си е внушение, което Вие направихте и не е редно от тази трибуна, без никакви аргументи и доказателства най-вече, да отправяте такива внушения за колегата.

**Г-н Иво Пазарджиев:** Господин Станчев, малко по-далече от микрофона.

**Г-н Станимир Станчев:** Извинявам се. И сега ще Ви питам, какво се случва с близо единмилионния наем, който се взема от наема на общински жилища? Какво се случи с тези пари, които се взимаха, които така наречените 80% ще отидат за ремонта? И да ви кажа, случка от живия живот. Винаги едно ново, излиза по-евтино от ремонт на ремонта. Благодаря ви.

**Г-жа Наталия Кръстева:** Реплика за господин Даскалов. Втора заявена реплика за Йовчо Смилов, след което продължаваме с изказванията.

**Г-н Асен Даскалов /реплика/:** Уважаеми господин Станчев, политическа последователност показахте от Вашата група в рамките на минути. Използвам, че съм взел думата и правя предложения за прекратяване на разискванията.

**Г-жа Наталия Кръстева:** Нека да изчерпим репликата от господин Смилов. Ще гласуваме процедурата направена от Асен Даскалов. Заповядайте, господин Смилов. След края на репликата, формално имаше предложение процедурно.

**Г-н Йовчо Смилов /реплика/:** Уважаеми господин Станчев, смятам, че аз съм човек, който едва ли може да бъде обвинен, че съзнателно взема думата, за да се конфронтира с някой и да се възползва от правото на реплика само заради репликата. Аз лично очаквах от Вас, когато взехте думата за изказване, да внесете корекция в това, което се случва в изказванията преди Вас. Дали аз нещо не разбрах или наистина има някакво противоречие. Господин Недков в предложението си внася да продадем образно казано да продадем 50 апартамента и да построим 50 апартамента. След това става госпожа Николова и каза, ама аз съм съгласна да даваме отстъпено право на строеж и да придобием няколко апартамента, което приветствам. Това, което се прави и в момента. Така прозвуча поне от трибуната. Да така е, и тя не е от този мандат. И тя е една добра практика според мен. В края на краищата в това предложение какво, ние към кое да се съсредоточим като гласуваме. Да продадем 50 апартамента и да построим 50 апартамента или да продължим тази добра практика, която съществува, когато отстъпваме право на строеж и придобиваме апартаменти както сме придобивали досега. На мен лично не ми стана ясно от двете изказвания преди Вас. Съжалявам, господин Станчев, че упрека ми е към Вас. Мислех, че вземате думата, за да коригирате това.

**Г-жа Наталия Кръстева:** Дуплика за господин Станчев, след което гласуваме процедурното предложение на господин Асен Даскалов.

**Г-н Станимир Станчев /дуплика/:** Уважаеми господин Кмет, уважаеми господин Председател, уважаеми колеги, уважаеми господин Смилов. Значи правилно казах, че някой явно не е чел материала и явно не сте разбрали госпожа Николова. Сега да кажа, че едното не изключва другото и практиката с отстъпено право на строеж не изключва това, което предлагаме, че с тези пари това е една допълнителна опция, която се предлага от нашата група, друг вариант или друга възможност за управление на собствеността. Вижте, управлението на собствеността не е лесна работа и менажирането на тоя целият процес така се иска доста усилия, айде така да го кажа и тука вече е как да кажа, виждането дали ние управляващите могат да се справят с този целия процес или не могат. Ако вие сега не гласувате това предложение, в смисъл го отхвърлите, значи ние казваме, че общината няма ресурса да менажира този процес. Сега разбрахте ли ме? Благодаря.

**Г-жа Наталия Кръстева:** Колеги, гласуваме процедурното предложение на господин Даскалов за прекратяване на дебатите, по силата на което, ако бъде прието, следващите заявили изказвания губят това си право. Процедура на гласуване.

**КВОРУМ – 45. С 43 „за“, 2 „против“ и 0 „въздържали се“ процедурното предложение се прие.**

**Г-жа Наталия Кръстева:** Обяснение на отрицателен вот от господин Пазарджиев. Имаше заявени изказвания от него, от госпожа Деница Иванова. Така, добре, колеги. Процедурното предложение за прекратяване на дебатите беше прието. В момента гласуваме основното предложение, след прекратяването на дебатите заявилите изказвания по нашия правилник загубиха правото си на това. Гласуваме основното предложение, така както е внесено от колегите от групата на СДС.

**Г-жа Наталия Кръстева:** 19 гласа „за“, 10 „против“… Момент да обявя резултата, колеги и след това ще прегласуваме.

**КВОРУМ – 46. С 19 „за“, 10 „против“ и 17 „въздържали се“ не се прие предложението.**

**Г-жа Наталия Кръстева:** Имаме предложение за прегласуване, от кого е? Значи не може по правилник, когато някой непосредствено след гласуването, заяви искане за прегласуване, сме длъжни да го направим. Искането е на Нора Стоянова. Процедура по прегласуване на внесеното предложение от колегите от СДС. Системата е стартирана.

**КВОРУМ – 47. С 20 „за“, 10 „против“ и 17 „въздържали се“ не се прие предложението.**

**Г-жа Наталия Кръстева:** Обяснение на отрицателен вот Деница Иванова, заповядайте. Второ обяснение на отрицателен вот, господин Александър Неделчев и трето обяснение на отрицателен вот, господин Иво Пазарджиев.

**Г-жа Деница Иванова /обяснение на отрицателен вот/:** Уважаеми господин Председател, уважаеми господин Кмет, уважаеми колеги общински съветници, бих искала да направя уточнението защо не подкрепих предложението на колегите от СДС. На първо място, във времето, когато сме пипали за изменение и допълнение на Наредба 6, няколко пъти в комисии сме коментирали, как да бъде допълнен реда, по какъв начин да бъде направен, хората, които остават извън списъка. Няколко пъти също сме правили достатъчно промени и всеки един в тази зала е имал възможността да изразява мнения по приемането и допълнението. Относно жребият, доколкото аз си спомням, ние сме го дискутирали много пъти в комисии и даже с господин Недков сме го коментирали това и той беше абсолютно съгласен, че жребия е добър вариант. Днес обаче става ясно, че това не е добър вариант. След това, настава едно напрежение между всички групи, желаещи да правят какви ли не предложения и екзотики в хода на тази наредба. Аз заявявам, че няма да подкрепя подобни предложения до момента, в който всеки един от всяка една група не седне, не се замисли какво правим, как е добре да стане, дали е удобно за гражданите на Русе защото, при хода на надцакване, защото това е истинско надцакване, без да мислим дали е правилно или не, няма как да реализираме една добра наредба и днес ако приемем нещо, на следващото заседание, ще кажем, че то не е удобно, както примерно и с жребия. Та, уважаеми колеги, ако искаме наистина да направим нещо качествено, нека да се съберем всички да помислим, а не предизборно да се надцакваме кое е най-доброто за гражданите на Русе. Благодаря.

**Г-жа Наталия Кръстева:** Заповядайте за обяснение на отрицателен вот, господин Неделчев.

**Г-н Александър Неделчев /обяснение на отрицателен вот/:** Благодаря, госпожо Кръстева. Уважаеми колеги, не можах да се изкажа, затова ползвам тази процедура да споделя няколко неща. Когато преди обсъждахме промяната в наредба, с която започна продажба на общински жилища, каквато години наред не беше извършвана, имаше мораториум, аз още тогава настоявах, ако има продажби на жилища, то те да бъдат чрез търг. За мен гражданите, които години наред ползват общински жилища като нуждаещи се, ползват една подкрепа от общината и плащайки наем за тях в пъти по-нисък от този на свободния пазар. Те не получават права върху закупуването на това жилище с договора, с който сключват, те получават просто една подкрепа. Това за мене е принципът и ако общината реши, че трябва част от жилищата да ги продаде, за да може да поддържа останалите, аз съм „за“, но на свободния пазар. Който иска, заповядайте явете се на търг, купете го. Да се устроят досегашните наематели в друго общинско жилище, ако отговарят на изискванията за това, ако са престанали да отговарят, значи нямат право да продължават да го ползват. Това е моята принципна позиция, лично моята и смятам, че това е редно да бъде. Има много крайно нуждаещите се. Ще ви кажа, че близо 6 години като заместник-кмет, в който ресор беше този проблем, най-тежкото нещо с което съм се сблъскал, беше приемния ми ден. Когато 99% от посещаващите приемната ми бяха хора крайно нуждаещи се за жилища. И в същото време имаше хора, доста нагли според мен, ползвали години наред общински жилища, живеещи и работещи извън България години наред, прибиращи се тук само за веднъж на 3 или 6 месеца, които настояваха жилището да остане за тях да го ползват. Дори ме заплашваха с това, че ще се самозапалят едва ли не в знак на протест, ако прекратим договора им. Помолих ги да се палят извън жилището общинското. За мене това е социалната функция на Община Русе. С тези жилища да подпомага наистина нуждаещи се семейства. Аз не можех да осигуря жилище за една самотна майка на две деца, която се грижи за тях, за тяхното образование и възпитание, за да може някой, който отдавна е излязъл от категорията крайно нуждаещите се да продължи да се шири в едно общинско жилище на в пъти по-нисък наем, така че това е една от причините, поради които не подкрепих предложението. Благодаря.

**Г-жа Наталия Кръстева:** Благодаря на господин Неделчев. Колеги, часът е 11:12. Обявяваме почивка. В 11:27, моля да сте в залата. Добре, 11:30.

***15 минути почивка***

**Г-н Иво Пазарджиев:** Моля общински съветници да заемат местата си. Моля да поканим и колегите в коридора също да заповядат. Часът е 11:35. Моля общинските съветници да заемат местата си. Уважаеми колеги, моля да заемете местата си в залата и да стартираме проверка на кворума. Стартирана е проверка на кворума. Четиридесет и трима общински съветници са регистрирали по електронна система. Имаме необходимия кворум да подновим нашата работа. Продължаваме със следващата точка от преномерираните в дневния ред. Моля за тишина в залата.

**Точка 6**

**К.л.№ 1254 Решение за приватизация чрез търг на застроен поземлен имот с адрес: гр. Русе, кв. Източна промишлена зона, ул. Потсдам №1, предмет на АОС №7438/12.05.2015 г.**

**Г-н Иво Пазарджиев:** Заповядайте, госпожо Стефанова.

**Г-жа Златомира Стефанова:** Благодаря, господин Председател. Уважаеми общински съветници, предложението касае продажба по реда на Закона за приватизация и следприватизационния контрол на общински нежилищен имот, който е включен като точка 2.1 в Годишния план по приватизация на общинската собственост през 2023 година. Обектът, който е известен на всички като бивш хлебозавод, представлява застроен поземлен имот с обща площ 18 968 квадратни метра с начин на трайно ползване за друг вид обект производствен или складов, с адрес град Русе, квартал Източна промишлена зона „Потсдам“ 1, заедно с изградените в него 19 сгради. В тази връзка с постъпилото инвестиционно намерение, Комисията по приватизация и следприватизационен контрол, предлага продажбата на общинския имот да се извърши чрез публичен търг с явно наддаване, с начална тръжна цена 4 200 000 лева без ДДС. Виждате, че първоначално направената оценка беше около 3 900 000 лева. С правомощията на комисията и с проучване, което сме направили на пазара, сме предложили на общинския съвет тръжната цена да се увеличи на 4 200 000 лева без ДДС. Ако има въпроси? Благодаря ви.

**Г-н Иво Пазарджиев:** Благодаря на госпожа Стефанова. Заявки за изказвания по точката? Господин Асен Даскалов, заповядайте.

**Г-н Асен Даскалов:** Господин Председател, уважаеми колеги. Преди няколко месеца общинска администрация отново ни предложи да бъде задействана процедура за приватизация на бившия хлебозавод. Тогава точката беше отхвърлена, но ние въпреки това изразихме становището си от „Патриотите – ВМРО“. Единия ни мотив беше, че цената е силно занижена. Вторият, че евентуално може да се раздели терена на отделни сгради, да се парцелира. След новия анализ администрацията отново ни вкарва точката и виждаме, че сумата началната тръжна цена е с 240 000 лева без ДДС повече, което според нас е положително и този път ще подкрепим предложението на кмета на Община Русе. Надявам се да приключи тази дългогодишна процедура и бъдещият инвеститор да превърне този терен от близо 20 декара в едно привлекателно място и нали вече по негов избор да си го направи за каквото прецени. Благодаря.

**Г-н Иво Пазарджиев:** Благодаря на господин Даскалов. Господин Станимир Станчев.

**Г-н Станимир Станчев:** Уважаеми господин Кмет, уважаеми господин Председател, уважаеми колеги. Само ще коригирам колегата преди мен, че предният път не я отхвърлихме, а предния път беше изтеглена точката. Така казахте, има протокол, може да го видите, но не това е същественото. Тогава ние изказахме сходни аргументи, които каза преди малко колегата и първия ми въпрос е към администрацията. Какво се промени от първоначалното намерение, смисъл от входирания предния път материал, че се наложи вие да го изтеглите и сега доколкото разбирам е на база същия интерес. Същото заявление, може да ме поправите, ако греша, та сега отново предлагате почти по същия начин този терен. Виждам, че има една минимална корекция в цената. Преди малко по дебата по предната точка, едни колеги казаха, че с 1 500 лева на квадрат нищо не можеш да построиш, а сега същите колеги ще ги накарам да направят една калкулация, на тази цена, която се предлага, застроената площ по колко пари ще се падне. Това е реторичен въпрос. Те сами ще си отговорят. Та въпросът ми и втория, не е ли, аз съм убеден по-точно, че това е ниска цена и аргументите са много. Като започнем само терена, като започнем как вървят терените в района, но не може би това е най-важното. По-важното е, че това е последният имот общинска собственост, който може да се ползва за стратегическо развитие на общината. Ако желаем естествено. Ако желаем да го продадем като един терен за един склад и ако това е нашето виждане за развитие на общината, е окей, нека колеги гласувайте с чиста съвест. Обаче, ако ние имаме смели планове и други виждания за развитие на нашата община, не мисля, че с такава лека ръка трябва да прибегнем до продажбата на този терен. От група. Преди малко, в предните дебати отново се беше споменало ами какво ще ги правим ние тия пари? Когато ние предложихме, неслучайно госпожа Николова предложи промяна именно парите от приватизация да отиват поне за нещо стойностно, да си върнем дълговете, това не се прие. Защото ние явно мислим, че най-добрия начин на управление е да придобиваме дълг, да харчим, а след нас потоп. Напълно съм убеден, че каквито и аргументи да се изложат от тази трибуна няма да трогнат никой и да убедят никой от управляващото мнозинство, но сме длъжни ние да предупредим какво се случва и какво е можело да се случи, но нека да ми отговорят на тези два въпроса, които поставих първо общината и тогава ще продължа. Благодаря ви.

**Г-н Иво Пазарджиев:** Благодаря. Реплика за господин Неделчев.

**Г-н Александър Неделчев /реплика/:** Благодаря Ви, господин Председател. Уважаеми колеги, уважаеми господин Станчев. Не знам дали притежавате диплом за оценител на имоти и терени, но аз не бих си позволил така с лека ръка голословни твърдения от рода на цената е ниска или висока. Първо, когато се обявява търг, цената реалната ще се получи на търга, а ние точно това се предлага, да проведем търг. И второ, предполагам Ви е известно, че на терена се намират сгради строени преди много години целево за един огромен хлебозавод, които просто няма кой да използва в този вид, в който те са и предстои събаряне, което е изключително скъпо пък от своя страна и това така или иначе намалява стойността на имота. От друга страна много по-правилно е имота да се продаде в цялост, а не на парчета, тъй като по този начин цената му е много по-висока, отколкото да се продадат няколко дребни парчета, да се унищожи част от терена за пътища между тях и останалите да не могат да се продадат. По отношение на другата Ви бележка да се използва за стратегическо развитие на общината. Аз като икономист не познавам по-стратегическо развитие за една община от развитието на нейната икономика. Личното ми мнение като човек, като гражданин, като примерно баща и дядо на внуци е там да има аквапарк. 18 декара аквапарк или прекрасни забавления за децата, за младите хора. Е тъй де, ама не можем да си позволим общината да построим такъв аквапарк. Опитваме се и се надявам в скоро време да построим басейна в Парка на младежта най-после, но за аквапарк не сме дорасли. Такива инвеститори за сега за съжаление също не се появяват. Така че за мен по-стратегическо от това да се направи там нещо, което да подпомогне икономиката на Русе, а там района е изключително удобен, комуникационно в логистично отношение, с жп линия, с газификация, с транспортни връзки добри. Така че, аз лично не приемам Вашите притеснения. Благодаря ви.

**Г-н Иво Пазарджиев:** Благодаря на господин Неделчев. Дуплика за господин Станчев. Не, няма. Няма втора.

**Г-н Станимир Станчев /дуплика/:** Уважаеми колеги, уважаеми господин Неделчев, благодаря Ви, че ми отговорихте от името на администрацията. И започвам по същество. Аз диплома за оценител не притежавам, но предполагам, че и Вие не притежавате, но за сметка на това може би имате малко по-голям опит в приватизацията, тъй като от самото създаване на тая комисия по моя памет сте в тази комисия, имате доста опит с такива приватизирани подобни обекти. И аз ще се вслушам в този Ваш опит, но дано, ще Ви подкрепя за направата на аквапарк. Сега, продължавам малко по-сериозно. Естествено, че са издадени целеви сгради от доста години. Вие казвате, че трябва да приветстваме развитието на икономическите субекти. Само да Ви кажа, че към този момент, в този терен има различни работещи икономически субекти. Мисля, че бяха 23 или може да ме лъже паметта. И та въпросът ми е сега към администрацията още един. Към този момент от наемите в хлебозавода, какви пари получава общината? Защото всичко, вижте казах го и предния път, всичко е въпрос на виждане на развитие и на менажиране. Виждаме, че най-доброто е да се правят складове, най-лесното – ок, такива са ни възможностите, такъв ни е мирогледа. Не можем да виним ръководството, че такъв му е мирогледа. Ами толкова могат – това виждат. Аз казвам, че има и други възможности обаче. И за басейна, господин Неделчев, няма да е скоро. Благодаря.

**Г-н Иво Пазарджиев:** Благодаря. Други заявки за изказвания? От името на администрацията, госпожа Златомира Стефанова.

**Г-жа Златомира Стефанова:** Имаше въпроси. От името на администрацията отговарям на господин Станчев. Първия Ви въпрос беше защо сме оттеглили точката? Ако се сещате, господин Станчев, имаше дебати по точката. Имаше заявено искане да се направи анализ какво ще се случи, ако се раздели терена. Също така имаше дебати и по оценката. Това беше причината да оттеглим първия път точката, за да може да се разгледа и за да не си правим напук на общинската сесия. По втория Ви въпрос за ниската цена, както спомена и господин Неделчев, който е бил заместник-кмет в този ресор и вярвам, че неговата експертиза също е доста добра, Вие имате също така и в групата си оценител господин Иван Иванов, който години работи точно с промишлени терени и се занимава с това и вярвам, че сте можели да се консултирате, убедена съм, че сте могли да се консултирате за това, естествено, че оценката е обективна и сме се консултирали с оценители, които в крайна сметка правят това нещо и те го правят със собствените си лицензи и с всичко, което са получили. Ако искате може да го попитате дали цената е ниска, ако не сте се сетили. Относно това, което опитвахте се да правите тук внушения, че общината няма визия за тоя терен. Аз ще кажа, че в крайна сметка този терен не е реализиран години наред и от друга гледна точка подкрепям господин Неделчев, който каза, че никой не е казал, че това ще бъде за складове, защото това е търг. Заявителят е един, но все пак ще има търг и аз подкрепям това икономическото развитие на града да се осъществява. Разбира се, че частните структури, а не само общината да прави разни неща, както се очаква. Третото нещо е колко наематели има там. Има 30 наемателя, които плащат 5 530 лева без ДДС, 6 636 лева с ДДС на месец. Благодаря.

**Г-н Иво Пазарджиев:** Благодаря на госпожа Стефанова. Изказване за господин Иван Иванов. Реплика ли желаете? Заповядайте.

**Г-н Станимир Станчев /реплика/:** Уважаеми господин кмет, уважаеми колеги. Благодаря за отговорите. Само, дадохте ми идея. Аз не знам с господин Иванов да сме в една група, но ако желае ще проведем разговори, щом като го причислявате към нашата група и ще си взема бележка, че не съм разговарял с него. Само да Ви кажа, че може би съм правил малко повечко сделки от една част от администрацията доста голяма, малко повечко. Това, че не притежавате лиценз за оценител, не те прави неактивен икономически субект, само да кажа. Разбирам, че тези 30 наематели и наемите които Вие получавате са малко и не Ви удовлетворяват. Така ли да разбирам? Защото по същия начин навънка имаха аргументи и за жилищата. Това означава ли, че като вземате по-малки наеми, навсякъде трябва да продавате? Нали това са все едни такива логически въпроси, които произлизат от тези Ваши отговори, но аз ще завърша с това. Толкова си можете - това предлагате. Благодаря.

**Г-н Иво Пазарджиев:** Реплика на госпожа Стефанова за господин Неделчев. Заповядайте.

**Г-н Александър Неделчев /реплика/:** Благодаря, господин Пазарджиев. Уважаема госпожо Стефанова, моята реплика към Вас е в следната посока. Вие споделихте какъв е размера на месечния наем, който се получава от сегашните наематели в бившия хлебозавод. Аз искам само от опита, който имам и практиката, която е установена в Община Русе в областта на приватизацията от последните 25 години, да кажа, че винаги се е ръководил и общинския съвет и комисията по приватизация, пък и администрациите от това, при началната тръжна цена тя да бъде минимум 10-годишния наем, който общината получава за дадения обект. Това, което Вие споделихте около 60 000 лева без ДДС годишно общо, което прави за 10 години 600 000, а се предлага цена 4 200 000 лева и мисля, че абсолютно отговаря на този критерий. Бих допълнил изказването си, това е репликата ми.

**Г-н Иво Пазарджиев:** Благодаря на господин Неделчев. Господин Иван Петров Иванов.

**Г-н Иван Петров Иванов:** Уважаеми господин Председател, уважаеми господин Кмете, уважаеми колеги. Както винаги ще се опитам да бъда максимално безпристрастен, обективен и чисто професионално да се изкажа. Нямах намерение да правя изказване, затова подчертавам, че за да се избегнат всякакви спекулации, не искам да приемате изказването ми като общински съветник, а като човек, който 28 години се занимава предимно с индустриални имоти, който има сертификати за оценител, включително и за сгради, които са паметници на архитектурата и като човек, който 100% от всичко, което е подадено на „Потсдам“, съм го реализирал аз. Значи в момент на криза, в момент на инфлация, в момент на скачане на лихвите, особено на инвестиционните кредити, от чисто търговска гледна точка едно нещо струва толкова, колкото някой е готов да даде за него. Аз няма да правя коментари пак по същата причина, за да няма спекулации относно изказването ми, но чисто професионално ще изложа нещо, което съм пред сделка за подобен род имот, който ще спестя търговската тайна да кажа кой е, който е в същата Източна промишлена зона, може би по права линия на 500-600 метра от там, който е 46 600 квадрата. Приблизителната площ на РЗП-то е същото, който цената му е милион 1 550 000 евро без ДДС и за който имаме оферта от 3 фирми за събаряне почти 3 милиона лева. Като фирмите ще усвоят и желязото. Заставам зад думите си и не правя никакви коментари. Излагам факти и за целта ако е необходимо, мога да предоставя и съответните документи. Благодаря ви.

Г-н Иво Пазарджиев: Благодаря. Други заявки за изказвания по точката? Няма. Режим на гласуване, моля.

**КВОРУМ – 48. С 35 „за“, 3 „против“ и 10 „въздържали се“ се прие**

**РЕШЕНИЕ № 1326**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 1, ал. 2, т. 6; чл. 4, ал. 4; чл. 31, ал. 1 и чл. 32, ал. 3, т. 1 от ЗПСК и чл. 5, чл. 6, ал. 1 и чл. 9 от Наредба за търговете и конкурсите, Общинският съветреши:

1. Да се извърши продажба чрез публичен търг с явно наддаване на застроен поземлен имот с идентификатор 63427.8.1152 по кадастралната карта и кадастралните регистри на град Русе, с адрес: гр. Русе, кв. Източна промишлена зона, ул. Потсдам №1, с площ от 18 968 кв. м, трайно предназначение на територията: урбанизирана, начин на трайно ползване: за друг вид производствен, складов обект, и построените в него сгради:

1.1. Сграда 63427.8.1152.1, със застроена площ 392 кв. м, брой етажи: 1, предназначение: складова база, склад

1.2. Сграда 63427.8.1152.2, със застроена площ 448 кв. м, брой етажи: 1, предназначение: друг вид производствена, складова, инфраструктурна сграда

1.3. Сграда 63427.8.1152.3, със застроена площ 264 кв. м, брой етажи: 1, предназначение: друг вид производствена, складова, инфраструктурна сграда

1.4. Сграда 63427.8.1152.4, със застроена площ 551 кв. м, брой етажи: 1, предназначение: гараж

1.5. Сграда 63427.8.1152.5, със застроена площ 275 кв. м, брой етажи: 1, предназначение: друг вид производствена, складова, инфраструктурна сграда

1.6. Сграда 63427.8.1152.7, със застроена площ 175 кв. м, брой етажи: 1, предназначение: сграда за енергопроизводство

1.7. Сграда 63427.8.1152.8, със застроена площ 316 кв. м, брой етажи: 1, предназначение: промишлена сграда

1.8. Сграда 63427.8.1152.9, със застроена площ 360 кв. м, брой етажи: 1, предназначение: друг вид производствена, складова, инфраструктурна сграда

1.9. Сграда 63427.8.1152.10, със застроена площ 317 км. м, брой етажи: 4, предназначение: друг вид производствена, складова, инфраструктурна сграда

1.10. Сграда 63427.8.1152.11, със застроена площ 238 кв. м, брой етажи: 4, предназначение: друг вид производствена, складова, инфраструктурна сграда

1.11. Сграда 63427.8.1152.12, със застроена площ 28 кв. м, брой етажи: 1, предназначение: промишлена сграда

1.12. Сграда 63427.8.1152.13, със застроена площ 1 188 кв. м, брой етажи: 3, предназначение: друг вид производствена, складова, инфраструктурна сграда

1.13. Сграда 63427.8.1152.14, със застроена площ 1 006 кв. м, брой етажи: 2, предназначение: друг вид производствена, складова, инфраструктурна сграда

1.14. Сграда 63427.8.1152.15, със застроена площ 419 кв. м, брой етажи: 1, предназначение: друг вид производствена, складова, инфраструктурна сграда

1.15. Сграда 63427.8.1152.16, със застроена площ 275 кв. м, брой етажи: 5, предназначение: административна, делова сграда

1.16. Сграда 63427.8.1152.17 със застроена площ 353 кв. м, брой етажи: 2, предназначение: административна, делова сграда

1.17. Сграда 63427.8.1152.18 със застроена площ 68 кв. м, брой етажи: 1, предназначение: сграда за търговия

1.18. Сграда 63427.8.1152.19 със застроена площ 473 кв. м, брой етажи: 4, предназначение: промишлена сграда

1.19. Сграда 63427.8.1152.20 със застроена площ 298 кв. м, брой етажи: 1, предназначение: складова база, склад,

предмет на АОС №7438/12.05.2015 г.

2. Утвърждава тръжната документация /Приложение 4/ при следните условия:

2.1. Начална тръжна цена – 4 200 000 лева, без ДДС;

2.2. Стъпка на наддаване – 50 000 лева;

2.3. Депозит за участие в търга – 200 000 лева, който се внася в срок до 17 работни дни от датата на обнародване на решението в „Държавен вестник” чрез превод по банкова сметка, посочена в тръжната документация.

2.4. Начин на плащане – предложената цена от купувача се заплаща изцяло до деня на подписване на договора за продажба.

Тръжната документация се закупува в центъра за административни услуги и информация на Община Русе, сектор „Търговия, транспорт и обществени поръчки”, пл. „Свобода“ 6. Цената на тръжната документация е 1 500 лева и се заплаща в офиса на „ТБ

Инвестбанк” АД клон Русе, по сметка: BG96IORT73798400080000, банков код/BIC: IORTBGSF, вид плащане: 447000 „ИНВЕСТБАНК“ АД, клон РУСЕ в центъра за административни услуги и информация.

3. Срок за закупуване на тръжна документация – до 15 работни дни, считано от датата на обнародване на решението в „Държавен вестник”.

4. Срок за подаване на предложения за участие в търга – до 20 работни дни, считано от датата на обнародване на решението в „Държавен вестник”.

5. Оглед на обекта може да се извършва всеки работен ден след закупуване на тръжни книжа и предварителна заявка, в срок до 16,00 часа на 20-ия работен ден включително от датата на обнародване на решението в „Държавен вестник”.

6. Търгът да се проведе на 23-ия работен ден от датата на обнародване на решението в „Държавен вестник” в 17,30 часа в заседателната зала на третия етаж на община Русе, пл. „Свобода“ 6.

7. Определя комисия в състав от 7 членове – четирима общински съветници и трима от общинска администрация, съгласно чл. 7, т. 20 от Наредбата за устройство и работа на органите за приватизация и следприватизационен контрол, която да организира и проведе търга.

8. Всеки член на тръжната комисия да получи възнаграждение за дейността си в размер на 50 лева плюс по 10 лева на час, съобразно продължителността на търга.

9. Възлага на Комисията по приватизация и следприватизационен контрол да определи спечелилия търга участник.

10. Възлага на Кмета на Община Русе да освободи депозитите на неспечелилите участници в търга, да издаде заповед за спечелилия търга участник и да сключи приватизационен договор за покупко-продажба с него.

11. При непровеждане на търга да се проведе повторен търг 17 работни дни след първата дата от 17,30 часа на същото място и при същите условия.

**Точка 7**

**К.л.№ 1271 Откриване на процедура за провеждане на публичен търг с явно наддаване за продажба на поземлен имот – частна общинска собственост, попадащ в територията по § 4 от ПЗР на ЗСПЗЗ, с адрес: землище на гр. Мартен, ЕКАТТЕ: 47336, Община Русе, местност „Калето“**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Уважаеми общински съветници, поддържаме точката, която беше разгледана във всички комисии, както и Комисията общинска собственост дава съгласие за провеждане на процедурата, както и кметът на град Мартен.

Г-н Иво Пазарджиев: Благодаря. Заявки за изказвания по точката? Няма. Режим на гласуване.

**КВОРУМ – 43. С 42 „за“, 0 „против“ и 1 „въздържали се“ се прие**

**РЕШЕНИЕ № 1327**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл.35, ал. 1, чл. 8, ал. 1, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе, Заявление вх. №ОИ-10-10/2022г. и извлечение от Протокол №32/17.10.2022 г. на Комисията по общинска собственост, Общинският съветреши:

1. Дава съгласие за откриване на процедура за провеждане на публичен търг с явно наддаване за продажба на поземлен имот с идентификатор: 47336.300.8 - частна общинска собственост, представляващ земеделска земя, с площ от 634 кв.м., отреден за земеделски труд и отдих, попадащ в територията по § 4 ПЗР на ЗСПЗЗ, землището на град Мартен, местност „Калето“ по кадастралната карта и кадастралните регистри на гр. Мартен, ЕКАТТЕ: 47336, Община Русе, предмет на Акт №10583/27.09.2022 г. за частна общинска собственост, вписан под № 63, т. 37, вх. рег. №12851/10.10.2022 г. в Служба по вписванията – град Русе към Агенция по вписванията, с начална тръжна продажна цена в размер на 18 551,00 лева, без данъци и такси.

Дължимите данъци и такси са за сметка на спечелилия търга участник – купувач.

30% от постъпленията от продажбата да се използват за дейности, предвидени в чл. 52, ал. 5 на Закона за местното самоуправление и местната администрация, на територията на съответното населено място.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 8**

**К.л.№ 1272 Откриване на процедура за провеждане на публичен търг с явно наддаване за продажба на самостоятелни обекти в сграда, представляващи гаражи, с адрес гр. Русе, кв. „Родина 3“, ул. „Ибър“ №26, блок №7**

**Г-жа Златомира Стефанова:** Благодаря, господин Председател. Това е продължение в изпълнение на едно ваше решение за продажбите на гаражите в квартал Родина 3, улица „Ибър“, блок 26. Към настоящия момент това е за гаражи 5, 9 и 13 във вход „Б“, гараж 14 във вход „В“ и гараж номер 5 във вход „Г“. Благодаря ви.

**Г-н Иво Пазарджиев:** Благодаря и аз. Заявки за изказвания по точката? Няма. Режим на гласуване.

**КВОРУМ – 48. С 31 „за“, 2 „против“ и 15 „въздържали се“ се прие**

**РЕШЕНИЕ № 1328**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 35, ал. 1, чл.8, ал. 1, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе и извлечение от Протокол №13/15.01.2021 г. на Комисията по общинска собственост, Общинският съвет реши:

Дава съгласие за откриване на процедура за провеждане на публичен търг с явно наддаване за продажба на следните недвижими имоти – частна общинска собственост:

1. СОС с идентификатор 63427.5.1059.2.19 по КККР на гр. Русе, представляващ гараж №5, с площ от 18,83 кв.м., с предназначение на самостоятелния обект: Гараж в сграда, брой нива на обекта: 1, заедно с прилежащите 0,2554% идеални части от общите части на сградата, с адрес гр. Русе, кв. „Родина 3“, ул. „Ибър“ №26, блок №7, вход 2, етаж 0, предмет на АЧОС №9958/12.02.2021 г., вписан под №91, том 4, Н.Д. 736, ДВР 1465, вх.рег. №1465 от 18.02.2021 г. по описа на Службата по вписвания – Русе, при начална тръжна продажна цена 21 320,00 лева, без дължими данъци и такси.

2. СОС с идентификатор 63427.5.1059.2.25 по КККР на гр. Русе, представляващ гараж №9, с площ от 18,68 кв.м., с предназначение на самостоятелния обект: Гараж в сграда, брой нива на обекта: 1, заедно с прилежащите 0,2534% идеални части от общите части на сградата, с адрес гр. Русе, кв. „Родина 3“, ул. „Ибър“ №26, блок №7, вход 2, етаж 0, предмет на АЧОС №9961/12.02.2021 г., вписан под №86, том 4, Н.Д. 732, ДВР 1457, вх.рег. №1468 от 18.02.2021 г. по описа на Службата по вписвания – Русе, при начална тръжна продажна цена 21 150,00 лева, без дължими данъци и такси.

3. СОС с идентификатор 63427.5.1059.5.1 по КККР на гр. Русе, представляващ гараж №13, с площ от 18,17 кв.м., с предназначение на самостоятелния обект: Гараж в сграда, брой нива на обекта: 1, заедно с прилежащите 0,235% идеални части от общите части на сградата, с адрес гр. Русе, кв. „Родина 3“, ул. „Ибър“ №26, блок №7, вход 2, етаж 0, предмет на АЧОС №9963/12.02.2021 г., вписан под №92, том 4, Н.Д. 737, ДВР 1467, вх.рег. №1470 от 18.02.2021 г. по описа на Службата по вписвания – Русе, при начална тръжна продажна цена 20 600,00 лева, без дължими данъци и такси.

4. СОС с идентификатор 63427.5.1059.5.10 по КККР на гр. Русе, представляващ гараж №14, с площ от 17,59 кв.м., с предназначение на самостоятелния обект: Гараж в сграда, брой нива на обекта: 1, заедно с прилежащите 0,2163% идеални части от общите части на сградата, с адрес гр. Русе, кв. „Родина 3“, ул. „Ибър“ №26, блок №7, вход 3, етаж 0, предмет на АЧОС №9983/23.02.2021 г., вписан под №137, том 5, Н.Д. 997, ДВР 1918, вх.рег. №1935 от 02.03.2021 г. по описа на Службата по вписвания – Русе, при начална тръжна продажна цена 19 920,00 лева, без дължими данъци и такси.

5. СОС с идентификатор 63427.5.1059.4.21 по КККР на гр. Русе, представляващ гараж №5, с площ от 18,83 кв.м., с предназначение на самостоятелния обект: Гараж в сграда, брой нива на обекта: 1, заедно с прилежащите 0,2554% идеални части от общите части на сградата, с адрес гр. Русе, кв. „Родина 3“, ул. „Ибър“ №26, блок №7, вход 4, етаж 0, предмет на АЧОС №9998/02.03.2021 г., вписан под №83, том 6, Н.Д. 1155, ДВР 2198, вх.рег. №2207 от 09.03.2021 г. по описа на Службата по вписвания – Русе, при начална тръжна продажна цена 21 320,00 лева, без дължими данъци и такси.

Дължимите данъци и такси да се определят след провеждане на тръжните процедури и са за сметка на спечелилите участници – купувачи.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 9**

**К.л.№ 1273 Откриване процедура за продажба на застроен поземлен имот – частна общинска собственост с идентификатор 63427.10.914 по КККР на град Русе, кв. „Средна кула“, ул. „Слав“ № 24, по реда на чл. 35, ал. 3 от ЗОС**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Уважаеми общински съветници поддържаме предложението за продажбата по член 35, алинея 3, където има законно изградена сграда. Благодаря.

**Г-н Иво Пазарджиев:** Благодаря и аз. Заявки за изказвания по точката? Няма. Режим на гласуване.

**КВОРУМ – 48. С 48 „за“, 0 „против“ и 0 „въздържали се“ се прие**

**РЕШЕНИЕ № 1329**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 35, ал. 3, чл. 8, ал. 1 и ал. 9, чл. 41, ал. 2 от Закона за общинската собственост, чл. 31, ал. 1 от Наредба №1 за общинската собственост на Общински съвет – Русе и извлечение от Протокол № 37 от 27.03.2023 г. на Комисията по общинска собственост, Общинският съвет реши:

1. Допълва годишната програма за управление и разпореждане с имоти общинска собственост за 2023 г. с продажба на поземлен имот с идентификатор 63427.10.914 по Кадастралната карта и кадастралните регистри на град Русе, с адрес: град Русе, кв. "Средна кула", ул. „Слав" 24, с площ от 1034 кв.м., трайно предназначение на територията: Урбанизирана, Начин на трайно ползване: Ниско застрояване (до 10м), предишен идентификатор: няма, номер по предходен план: 914, кв. 129, парцел: VI-914, при граници и съседи: 63427.10.915, 63427.10.916, 63427.10.917, 63427.10.1017, 63427.10.1780, 63427.10.1600, предмет на Акт № 5981/12.06.2009г. за частна общинска собственост, вписан под № 139, том XXI, н.д. 4611, вх. рег. № 9366/02.07.2009 г. в Служба по вписванията към Агенция по вписванията - Русе, с прогнозен приход от продажбата в размер 27 550 лв (двадесет и седем хиляди петстотин и петдесет лева), без дължими данъци и такси.

2. Дава съгласие за продажба на общински поземлен имот, представляващ поземлен имот с идентификатор 63427.10.914 по Кадастралната карта и кадастралните регистри на град Русе, с адрес: град Русе, кв. "Средна кула", ул. „Слав" 24, с площ от 1034 кв.м., трайно предназначение на територията: Урбанизирана, Начин на трайно ползване: Ниско застрояване (до 10м), предишен идентификатор: няма, номер по предходен план: 914, кв. 129, парцел: VI-914, при граници и съседи: 63427.10.915, 63427.10.916, 63427.10.917, 63427.10.1017, 63427.10.1780, 63427.10.1600, предмет на Акт № 5981/12.06.2009г. за частна общинска собственост, вписан под № 139, том XXI, н.д. 4611, вх. рег. № 9366/02.07.2009 г. в Служба по вписванията към Агенция по вписванията - Русе, по реда на чл. 35, ал. 3 от ЗОС, в полза на Мирослав Тодоров Илиев и на Теодора Венелинова Илиева, срещу заплащане от купувачите на цена в размер на 27 550 лв (двадесет и седем хиляди петстотин и петдесет лева), без дължими данъци и такси.

Дължимите данъци и такси са за сметка на купувачите.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 10**

**К.л.№ 1274 Откриване на процедура за провеждане на публичен търг с явно наддаване за продажба на недвижими имоти – частна общинска собственост, с адрес: гр. Мартен, Община Русе, ул. „Страхил войвода“ №52 и №54**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Уважаеми общински съветници, поддържаме предложението с положително становище на Комисия общинска собственост, също и от кмета на кметството на град Мартен. Благодаря.

**Г-н Иво Пазарджиев:** Благодаря Ви, госпожо Стефанова. Заявки за изказвания? Няма. Режим на гласуване.

**КВОРУМ – 48. С 31 „за“, 1 „против“ и 16 „въздържали се“ се прие**

**РЕШЕНИЕ № 1330**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 35, ал. 1, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе, Заявления вх.№ОИ-10-51/10.03.2023 г. и извлечение от Протокол №37/27.03.2023 г. на Комисията по общинска собственост, Общинският съвет реши:

Дава съгласие за откриване на процедура за провеждане на публичен търг с явно наддаване за продажба на следните недвижими имоти – частна общинска собственост:

1. УПИ XII-1283 в кв. 69 по Застроителния и регулационен план на гр. Мартен, ЕКАТТЕ: 47336, Община Русе, одобрен със Заповед №128/23.04.1986 г. на ИК на ОбНС – Русе, с площ от 686 кв.м., отреден за жилищно застрояване, с адрес гр. Мартен, ул. „Страхил войвода“ №52, предмет на АЧОС №9128/25.03.2019 г., вписан под №32, том 10, Н.Д. 1908, ДВР 3693, вх.рег. №3770 от 29.03.2019 г. по описа на Службата по вписвания – Русе, при начална тръжна продажна цена 39 110,00 лева, без дължими данъци и такси.

2. УПИ XIII-1283 в кв. 69 по Застроителния и регулационен план на гр. Мартен, ЕКАТТЕ: 47336, Община Русе, одобрен със Заповед №128/23.04.1986 г. на ИК на ОбНС – Русе, с площ от 791 кв.м., отреден за жилищно застрояване, с адрес гр. Мартен, ул. „Страхил войвода“ №54, предмет на АЧОС №9129/25.03.2019 г., вписан под №24, том 10, Н.Д. 1900, ДВР 3681, вх.рег. №3771 от 29.03.2019 г. по описа на Службата по вписвания – Русе, при начална тръжна продажна цена 45 100,00 лева, без дължими данъци и такси.

Дължимите данъци и такси да се определят след провеждане на тръжните процедури и са за сметка на спечелилите участници – купувачи.

30% от постъпленията от продажбата да се използват за дейности, предвидени в чл. 52, ал. 5 на Закона за местното самоуправление и местната администрация, на територията на съответното населено място.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 11**

**К.л.№ 1275 Откриване на процедура за провеждане на публичен търг с явно наддаване за продажба на поземлен имот – частна общинска собственост, попадащ в територията по § 4 от ПЗР на ЗСПЗЗ, с адрес: землище на гр. Русе, Община Русе, местност „Касева чешма“**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Поддържаме точката. Тук теренът е за земеделски труд и отдих, категория на земята 5 и затова той се умножава. Тръжната цена всъщност се умножава с коефициент КП 3, при което се получава сума от 16 704 лева. С положително становище от Комисия общинска собственост. Благодаря.

Г-н Иво Пазарджиев: Благодаря и аз. Заявки за изказвания не виждам. Режим на гласуване.

**КВОРУМ – 47. С 45 „за“, 1 „против“ и 1 „въздържали се“ се прие**

**РЕШЕНИЕ № 1331**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 35, ал. 1, чл. 8, ал. 1, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе, Заявление вх.№ОИ-10-66/2022 г. и извлечение от Протокол №30/19.07.2022 г. на Комисията по общинска собственост, Общинският съвет реши:

1. Дава съгласие за откриване на процедура за провеждане на публичен търг с явно наддаване за продажба на поземлен имот с идентификатор: 63427.149.763 - частна общинска собственост, представляващ земеделска земя, с площ от 600 кв.м., отреден за земеделски труд и отдих, попадащ в територията по § 4 ПЗР на ЗСПЗЗ, землището на град Русе, местност „Касева чешма“ по кадастралната карта и кадастралните регистри на гр. Русе, Община Русе, предмет на Акт №7354/06.10.2014 г. за частна общинска собственост, вписан под №171, т. 33, вх. рег. №13144/09.10.2014 г. в Служба по вписванията – град Русе към Агенция по вписванията, с начална тръжна продажна цена в размер на 16 704,00 лева, без данъци и такси.

Дължимите данъци и такси са за сметка на спечелилия търга участник – купувач.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 12**

**К.л.№ 1276 Откриване на процедура за провеждане на публичен търг с явно наддаване за продажба на поземлен имот – частна общинска собственост, попадащ в територията по § 4 от ПЗР на ЗСПЗЗ, намиращ се в землището на гр. Русе, Община Русе, местност „Караманлийка“**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Поддържаме точката. Тук също имаме коефициент, само че този път КП 2 и сумата се получава 17 670 лева. С положително становище от Комисия общинска собственост. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 48. С 44 „за“, 2 „против“ и 2 „въздържали се“ се прие**

**РЕШЕНИЕ № 1332**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 35, ал. 1, чл. 8, ал. 1, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе, Заявления с вх.№ОИ-10-45/2022 г. и вх.№ОИ-10-59/2022 г. и извлечение от Протокол №30/19.07.2022 г. на Комисията по общинска собственост, Общинският съвет реши:

1. Дава съгласие за откриване на процедура за провеждане на публичен търг с явно наддаване за продажба на поземлен имот с идентификатор: 63427.150.362 - частна общинска собственост, представляващ земеделска земя, с площ от 544 кв.м., отреден за земеделски труд и отдих, попадащ в територията по § 4 ПЗР на ЗСПЗЗ, землището на град Русе, местност „Караманлийка“ по кадастралната карта и кадастралните регистри на гр. Русе, Община Русе, предмет на Акт №10099/27.05.2021 г. за частна общинска собственост, вписан под №92, т. 16, вх. рег. №5836/03.06.2021 г. в Служба по вписванията – град Русе към Агенция по вписванията, с начална тръжна продажна цена в размер на 17 670,00 лева, без данъци и такси.

Дължимите данъци и такси са за сметка на спечелилия търга участник – купувач.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 13**

**К.л.№ 1278 Съгласие за продажба на общински недвижим имот, представляващ придаваем терен по улична регулация, с площ от 8,00 кв.м., които да се придадат към УПИ VIII - 4444, в кв. 407 по регулационния план на град Русе**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Поддържаме точката да се приложи уличната регулация. Благодаря.

**Г-н Иво Пазарджиев:** Заявки за изказвания? Няма. Режим на гласуване.

**КВОРУМ – 48. С 48 „за“, 0 „против“ и 0 „въздържали се“ се прие**

**РЕШЕНИЕ № 1333**

На основание чл. 21, ал. 1, т. 8 и чл. 21, ал. 2 от ЗМСМА, §22, ал. 1, т. 1, буква „б“ от ЗР от ЗУТ, чл. 6, ал. 1 и ал. 3 и чл. 41, ал. 2, чл. 8, ал. 9 от ЗОС, Протокол №36/24.02.2023 г. на КОС, скица-проект за придаваемо място по улична регулация, във връзка със Заповед №РД-01-4183/20.12.2022 г. на Кмета на Община Русе за одобряване на ПУП-ПРЗ за поземлен имот с идентификатор 63427.2.4444 за който се отрежда УПИ VIII-4444 в кв. 407 по плана на град Русе, Общински съвет реши:

1. Допълва годишната програма за управление и разпореждане с имотите – общинска собственост за 2023г. с продажба на терен, общинска собственост, представляващ придаваема част от 8,00 кв.м. по улична регулация от поземлен имот с идентификатор 63427.2.4759 – ул. „Вардар“, град Русе, придаван към УПИ VIII-4444, в кв. 407 по регулационния план на град Русе, с прогнозна цена в размер на 2 106,00 лева (две хиляди сто и шест лева), без дължими данъци и такси.

2. Обявява придаваем терен от 8,00 кв.м. по улична регулация от поземлен имот с идентификатор 63427.2.4759 – ул. „Вардар“, град Русе, придаван към УПИ VIII-4444, в кв. 407 по регулационния план на град Русе, за частна общинска собственост.

3. Да се продаде терен, общинска собственост, представляващ придаваема част от 8,00 кв.м. по улична регулация от поземлен имот с идентификатор 63427.2.4759 – ул. „Вардар“, град Русе, придаван към УПИ VIII-4444 в кв. 407 по регулационния план на град Русе, на „ДЕКРА-СТРОЙ“ ЕООД, ЕИК 117684931, след заплащане на Община Русе цена в размер на 2 106,00 лева (две хиляди сто и шест лева), и дължимите данъци и такси.

4. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**Точка 14**

**К.л.№ 1257 Провеждане на публичен търг с явно надаване за отдаване под наем на част от недвижим имот – публична общинска собственост, предоставен за управление на ОП „Спортни имоти”**

**Г-н Иво Пазарджиев:** Господин Енчев, заповядайте.

**Г-н Енчо Енчев:** Благодаря. Уважаеми общински съветници, поддържаме направеното предложение. Става въпрос за поставяне на автомат за кафе и други топли напитки във фоайето на комплекс „Локомотив“.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 48. С 48 „за“, 0 „против“ и 0 „въздържали се“ се прие**

**РЕШЕНИЕ № 1334**

На основание, чл. 21, ал. 1, т. 8 от ЗМСМА, чл.14, ал. 7 във връзка с ал. 2 от Закона за общинската собственост, чл. 11, ал. 1 от Наредба № 1 за общинската собственост, във връзка с чл. 1, т. 1, чл. 2, ал. 1, т. 30, чл. 3, чл. 4 и чл. 5 от Наредба № 2 на Общинския съвет за начални цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да бъде проведен публичен търг с явно наддаване за отдаване под наем за срок от пет години на част, с площ от 1,00 кв. м., от фоайето на сграда с идентификатор № 63427.1.289.14 по ККР на гр. Русе, цялата със застроена площ 538 кв. м., с предназначение – спортна сграда, база, брой етажи - 1, разположена в поземлен имот с идентификатор по ККР на гр. Русе № 63427.1.289, с административен адрес: гр. Русе, ул „Цветница“ № 6, предмет на Акт за публична общинска собственост (АПОС) № 5521/31.07.2008 г., която част се отдава под наем за поставяне на преместваем обект – автомат за кафе и други топли напитки.
2. Определя начална тръжна месечна наемна цена в размер на 88,00 лв. (осемдесет и осем лева) без ДДС, при стъпка за наддаване - 8,00 лв. (осем лева) и депозит за участие – 176,00 лв. (сто седемдесет и шест лева).
3. Упълномощава Кмета на Община Русе след влизане в сила решението на Общинския съвет да създаде организация за провеждане на публичен търг с явно наддаване, да издаде заповед и сключи договор за наем с лицето, спечелило публичния търг.

**Точка 15**

**К.л.№ 1268 Провеждане на публичен търг с явно надаване за отдаване под наем на недвижим имот – частна общинска собственост, предоставен за управление на ОП „Спортни имоти”**

**Г-н Иво Пазарджиев:** Заповядайте.

**Г-н Енчо Енчев:** Благодаря. Поддържам направеното предложение. Става въпрос за помещение на втория етаж, 83 квадратни метра в сградата на улица „професор Димитър Баларев“ 2, стопанисвана от „Спортни имоти“.

**Г-н Иво Пазарджиев:** Благодаря. Заявки за изказвания? Няма. Режим на гласуване, моля.

**КВОРУМ – 48. С 48 „за“, 0 „против“ и 0 „въздържали се“ се прие**

**РЕШЕНИЕ № 1335**

На основание, чл. 21, ал. 1, т. 8 от ЗМСМА, чл.14, ал. 1 и ал. 2 от Закона за общинската собственост, чл. 49, ал. 1, т. 2 и от Наредба № 1 за общинската собственост, Общински съвет-Русе, във връзка с чл.1, т.2, чл.2, ал.1, т.19, чл.3, чл.4 и чл.5 от Наредба № 2 на Общинския съвет за начални цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да бъде проведен публичен търг с явно наддаване за отдаване под наем за срок от десет години, на самостоятелен обект в сграда – частна общинска собственост, с идентификатор 63427.7.771.3.20, с площ 83 кв. м., с предназначение „Друг вид самостоятелен обект в сграда“, находящ се на втори етаж на масивна триетажна сграда с идентификатор 63427.7.771.3 по КККР на гр. Русе, със застроена площ на цялата сграда 1271 кв. м, с предназначение „Сграда за образование“, с административен адрес - гр. Русе, ул. „Проф. Димитър Баларев“ № 2, разположена в поземлен имот с идентификатор 63427.7.771, за който е издаден АЧОС № 8096 от 12.08.2016 г.
2. Определя начална тръжна месечна наемна цена за гореописания обект в размер на 60,76 лв., без включен ДДС.
3. Упълномощава кмета на Община Русе след влизане в сила решението на Общинския съвет, да създаде организация за провеждане на публичен търг с явно наддаване, да издаде заповед и сключи договор за наем с лицето, спечелило публичния търг.

**Точка 16**

**К.л.№ 1269 Отдаване под наем на имот - частна общинска собственост, за нуждите на Спортен клуб по кик-бокс и муай-тай „Цунами“**

**Г-н Иво Пазарджиев:** Заповядайте.

**Г-н Енчо Енчев:** Благодаря, господин Председател. Уважаеми общински съветници, вие си спомняте, че през месец март на спортния клуб предоставихме две помещения в бившата гимназия по зърносъхранение. Сега те са открили възможност за по-добро помещение в съседство и предлагат да върнат едното помещение с площ от 109 квадратни метра и да наемат съседно помещение с площ от 82 квадратни метра, което спортния клуб намира за по-удачно. Благодаря, предлагам да подкрепите това тяхно искане.

**Г-н Иво Пазарджиев:** Благодаря на господин Енчев. Заявки за изказвания по точката? Няма. Режим на гласуване.

**КВОРУМ – 49. С 49 „за“, 0 „против“ и 0 „въздържали се“ се прие**

**РЕШЕНИЕ № 1336**

На основание чл.21, ал.2, във връзка с чл.21, ал.1, т.8 от ЗМСМА, във връзка с чл.11, ал. 2 и чл.14, ал.6 от Закона за общинската собственост, във връзка с чл.15, ал.6 от Наредба № 1 на Общинския съвет за общинската собственост, във връзка с чл.1, т.2, чл.2, ал.1, т.19, чл.3, чл.4 и чл.5 от Наредба № 2 на Общинския съвет за начални цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да се отдаде под наем за срок от десет години, при спазване на изискванията на чл. 305, ал. 1 от ЗПУО, на Спортен клуб по кик-бокс и муай-тай „Цунами“, ЕИК 175961576, част от третия етаж на сграда с идентификатор по КККР на гр. Русе 63427.7.771.3, която част представлява две /2/ помещения с идентификатори № 63427.7.771.3.28 и № 63427.7.771.3.29, с обща площ на отдаваните помещения - 185,00 кв. м, с административен адрес на сградата гр. Русе, ул. „Проф. Д. Баларев“ № 2, предмет на АЧОС № 8096 от 12.08.2016 г., срещу заплащане на месечна наемна цена в размер на 120,34 лв., без включен ДДС.

Решението подлежи на оспорване чрез Общински съвет - Русе пред Административен съд Русе в 14 - дневен срок от съобщаването.

**Точка 17**

**К.л.№ 1263 Провеждане на публичен търг с явно наддаване за отдаване под наем на част от терен - публична общинска собственост, за разполагане на преместваем обект по чл. 56 от ЗУТ**

**Г-н Иво Пазарджиев:** Заповядайте, госпожо Стефанова.

**Г-жа Златомира Стефанова:** Благодаря, господин Председател. Уважаеми общински съветници, предложението касае провеждане на публичен търг с явно наддаване на 2 броя позиции. Едната е терен за павилион в село Басарбово, където договорът е изтекъл и един терен за павилион за цветя между сградата на общината и жилищния блок на „Ларго“ на цветния пазар. Това е стандартна процедура с 5 години, като за единия терен в Басарбово павилион има условие с 30/100 от постъпленията от наема общинска собственост да се използват за дейности от местно значение в съответното населено място Басарбово. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 48. С 48 „за“, 0 „против“ и 0 „въздържали се“ се прие**

**РЕШЕНИЕ № 1337**

На основание чл. 21, ал. 2, във връзка с чл. 21, ал. 1, т. 8, чл. 52, ал. 5, т. 2 от ЗМСМА, чл. 14, ал. 7, във връзка с чл. 14, ал. 2 от ЗОС, във връзка с чл. 56, ал. 1, т. 2 и ал. 5 от ЗУТ, чл. 11, ал. 1 и 2 от Наредба №1 за общинската собственост на Общински съвет – Русе, във връзка с чл. 1, т. 1, чл. 2, ал. 1, т. 1, ал. 2, чл. 3 и чл. 5от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

Дава съгласие да бъде проведен публичен търг с явно наддаване за отдаване под наем за срок от пет години на части от терени - публична общинска собственост, за разполагане на преместваеми обекти, както следва:

1. Част от терен – публична общинска собственост - за поставяне на преместваем обект - павилион за търговска дейност, с площ 35,11 кв. м, находящ се в урегулиран поземлен имот (УПИ) XI-312, в кв. 28 по плана на с. Басарбово, ЕКАТТЕ 02796, Община Русе, с административен адрес с. Басарбово, Община Русе, ул. „Св. Св. Кирил и Методий“ №66А, описан в АПОС №7428/23.04.2015 г., с начална тръжна месечна наемна цена – 111,00 лв. (Сто и единадесет лева) без включен ДДС.

Тридесет на сто от постъпленията от получения наем за терена – общинска собственост, да се използват за изпълнение на дейности от местно значение в съответното населено място.

2. Част от терен – публична общинска собственост, за поставяне на преместваем обект – павилион за продажба на цветя №6, находящ се в гр. Русе, ЦГЧ, между сградата на Община Русе и ж. бл. “Ларго“, с площ от 6,00 кв. м, с начална тръжна месечна наемна цена – 95,00 лв. (Деветдесет и пет лева) без включен ДДС.

**Точка 18**

**К.л.№ 1264 Отдаване под наем на имот - частна общинска собственост, за клуб на СДРУЖЕНИЕ „ТЪНДЪРС-2020“**

**Г-н Иво Пазарджиев:** Заповядайте, госпожо Стефанова.

**Г-жа Златомира Стефанова:** Уважаеми общински съветници, Сдружение „Тъндърс“ е изявило желание чрез председателя на съответното сдружение да се продължат наемните отношения. Имота е стопанисван добре. Представени са изискуеми документи и предлагаме описаното в контролния лист помещение да бъде отдадено отново под наем на „Тъндърс“ за 10 години. Благодаря.

**Г-н Иво Пазарджиев:** Благодаря. Заявки за изказване, госпожа Елеонора Николова. Добре, има ли заявки за изказвания? Няма. Режим на гласуване, моля по точката.

**КВОРУМ – 47. С 47 „за“, 0 „против“ и 0 „въздържали се“ се прие**

**РЕШЕНИЕ № 1338**

На основание чл.21, ал.2, във връзка с чл.21, ал.1, т.8 от ЗМСМА, във връзка чл.14, ал.6 от Закона за общинската собственост, чл. 305, ал.1 от Закона за предучилищното и училищното образование, чл.15, ал.6 от Наредба №1 на Общински съвет- Русе за Общинската собственост, във връзка с чл.1, т.2, чл.2, ал.1, т.19, чл.3, чл.4 и чл. 5 от Наредба №2 на Общински съвет - Русе, за начални цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да се отдаде под наем за срок от десет години, като клуб, на Сдружение „ТЪНДЪРС-2020“, ЕИК 204963191, помещения представляващи стаи с номера №1, №2, №3 и №4, с обща площ 254,00 кв. м., разположени в югоизточната част на сграда с идентификатор по КККР на гр. Русе 63427.1.4.2, със застроена площ на цялата сграда – 685,00 кв. м, с предназначение сграда на транспорта, брой етажи - един, разположена в поземлен имот с идентификатор по КККР на гр. Русе 63427.1.4, с административен адрес: гр. Русе, ул. „Братя Обретенови“ № 9, предмет на АЧОС № 7446/18.06.2015 г., срещу заплащане на месечна наемна цена в размер на 171,00 лв. без включен ДДС, при спазване условията на чл. 305, ал.1 от ЗПУО.

Решението подлежи на оспорване чрез Общински съвет - Русе пред Административен съд Русе в 14-дневен срок от съобщаването.

**Точка 19**

**К.л.№ 1265 Отдаване под наем на имот - частна общинска собственост, за клуб на Сдружение „Смело Сърце“**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Уважаеми общински съветници, поддържаме точката. Сдружението отговаря на специалните изисквания предвидени в закона. Благодаря ви.

**Г-н Иво Пазарджиев:** Благодаря. Заявки за изказвания по точката? Няма. Режим на гласуване.

**КВОРУМ – 47. С 47 „за“, 0 „против“ и 0 „въздържали се“ се прие**

**РЕШЕНИЕ № 1339**

На основание чл.21, ал.2, във връзка с чл.21, ал.1, т.8 от ЗМСМА, във връзка с чл.11, ал.2 и чл.14, ал.6 от Закона за общинската собственост, във връзка с чл.15, ал.6 от Наредба № 1 на Общинския съвет за общинската собственост, във връзка с чл.1, т.2, чл.2, ал.1, т.19, чл.3, чл.4 и чл.5 от Наредба №2 на Общинския съвет за начални цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да се отдаде под наем за срок от пет години, като клуб, на Сдружение ,,Смело Сърце“, ЕИК 175775358, самостоятелен обект в сграда с идентификатор по КККР на гр. Русе 63427.2.2601.16.26, с площ 54,31 кв. м., с предназначение на самостоятелния обект- за делова и административна дейност, брой нива на обекта- едно, намиращ се в сграда с идентификатор по КККР на гр. Русе 63427.2.2601.16, с предназначение- жилищна сграда-многофамилна, разположена в поземлен имот с идентификатор по КККР на гр. Русе 63427.2.2601, с административен адрес: гр. Русе, ул. „Борисова“ №99, ет.0, предмет на АЧОС №6950 от 18.04.2013 г., срещу заплащане на месечна наемна цена в размер на 46,00 лв. без включен ДДС.

Решението подлежи на оспорване чрез Общински съвет - Русе пред Административен съд - Русе в 14-дневен срок от съобщаването.

**Точка 20**

**К.л.№ 1266 Отдаване под наем на имот - частна общинска собственост, за клуб на Сдружение „Съюз на Пенсионерите - Мечта“**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Уважаеми общински съветници, поддържаме точката. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване, моля.

**КВОРУМ – 46. С 45 „за“, 0 „против“ и 1 „въздържали се“ се прие**

**РЕШЕНИЕ № 1340**

На основание чл.21, ал.2, във връзка с чл.21, ал.1, т.8 от ЗМСМА, във връзка с чл.11, ал.2 и чл.14, ал.6 от Закона за общинската собственост, във връзка с чл.15, ал.6 от Наредба № 1 на Общинския съвет за общинската собственост, във връзка с чл.1, т.2, чл.2, ал.1, т.19, чл.3, чл.4 и чл.5 от Наредба №2 на Общинския съвет за начални цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да се отдаде под наем за срок от пет години, като клуб, на Сдружение ,,Съюз на Пенсионерите-Мечта“, ЕИК 207244870, самостоятелен обект в сграда с идентификатор по КККР на гр. Русе 63427.2.4082.3.6, с площ 25,85 кв. м., с предназначение на самостоятелния обект- за здравни и социални услуги, брой нива на обекта-едно, намиращ се в сграда с идентификатор по КККР на гр. Русе 63427.2.4082.3, с предназначение- сграда-паметник на културата, разположена в поземлен имот с идентификатор по КККР на гр. Русе 63427.2.4082, с административен адрес: гр. Русе, ул. ,,Александровска“ №93, ет.2, предмет на АЧОС №6937/21.03.2013 г., срещу заплащане на месечна наемна цена в размер на 28,00 лв. без включен ДДС.

Решението подлежи на оспорване чрез Общински съвет- Русе пред Административен съд Русе в 14 - дневен срок от съобщаването.

**Точка 21**

**К.л.№ 1267 Провеждане на публичен търг с явно наддаване за отдаване под наем на част от сгрaда – публична общинска собственост – автоспирка, разположена в село Тетово, Община Русе**

**Г-жа Златомира Стефанова:** Благодаря, господин Председател. Всъщност става дума за част от автобусната спирка. Предлагаме описаното помещение да бъде отдадено под наем с публичен търг с явно наддаване. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 47. С 47 „за“, 0 „против“ и 0 „въздържали се“ се прие**

**РЕШЕНИЕ № 1341**

На основание чл. 21, ал. 1, т. 8, във връзка с чл. 21, ал. 2 от Закона за местното самоуправление и местната администрация (ЗМСМА), във връзка с чл. 14, ал. 2 и 7 от Закона за общинската собственост (ЗОС), чл. 11, ал. 1 и 2 от Наредба №1 за общинската собственост на Общински съвет - Русе, чл. 1, т. 1, чл. 2, ал. 1, т. 23, чл. 3, 4 и 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да бъде проведен публичен търг с явно наддаване, за отдаване под наем за срок от пет години, като склад, на част от масивна едноетажна сграда №801.530.5, представляваща съвкупност от 3 бр. помещения и спирконавес – автоспирка – публична общинска собственост, цялата със застроена площ съобразно документ за собственост от 45,00 кв. м. (а съобразно скица №УТ-01-192/ 20.04.2023 г., издадена от Община Русе, със застроена площ от 49,00 кв. м.), с предназначение – Сграда на транспорта, която отдавана под наем част представлява помещение с площ от 20,95 кв. м., разположено в югоизточната част на сградата, ситуирана в ПИ № 801.530, от кв. 61, по кадастралния план на с. Тетово, ЕКАТТЕ 72357, Община Русе (представляващ съобразно документ за собственост УПИ III- 530- за кметство, от кв. 61 по плана на с. Тетово, Община Русе), находящ се в с. Тетово, Община Русе, ул. „Цар Освободител“ №1, предмет на АПОС №4252 от 09.09.2004 г., с начална тръжна месечна наемна цена – 18,00 (Осемнадесет лева) без ДДС.

2. Тридесет на сто от постъпленията от получения наем на помещението – общинска собственост, да се използват за изпълнение на дейности от местно значение в съответното населено място.

**Точка 22**

**К.л.№ 1261 Определяне начин и количествата за продажба на дървесина от горски територии – общинска собственост за 2023 г.**

**Г-н Иво Пазарджиев:** Господин Димитър Недев ще докладва. Заповядайте, господин Заместник-кмет.

**Г-н Димитър Недев:** Уважаеми господин Председател, уважаеми общински съветници, предлагам да дадете вашето съгласие за провеждане на търг с явно наддаване за продажба на стояща дървесина на корен в горски територии, собственост на Община Русе. Селата и обемите са посочени в таблицата към приложението. Това е в унисон с Решение 1195 прието на сесията на 24.01 относно одобрения Годишен план за ползване на дървесина и на горските видове.

**Г-н Иво Пазарджиев:** Заявки за изказвания? Няма. Режим на гласуване, моля.

**КВОРУМ – 46. С 46 „за“, 0 „против“ и 0 „въздържали се“ се прие**

**РЕШЕНИЕ № 1342**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 112, ал. 1, т. 1 ЗГ, чл. 4, ал. 3, чл. 5, ал. 3 във връзка с ал. 1, т. 1 на същия член, чл. 46, т. 1, чл. 49, ал. 1, т. 1 НУРВИДГТДОСПДНГП, чл. 90, ал. 2 от Наредба № 1 на Общински съвет - Русе за общинската собственост, Общинският съвет реши:

1. Дава съгласие за провеждане на търг с явно наддаване за продажба на стояща дървесина на корен в горски територии, собственост на Община Русе, с конкретни количества на продаваната стояща дървесина на корен, в съответните подотдели, определени съобразно действащия Годишен план за ползване на дървесина в горски територии собственост на Община Русе за 2023 година, а именно:

В землищата на: с. Николово – подотдели 194-в, 194-г, 194-к, 194-е, с. Тетово – подотдели 72-a, 72-б, 72-в,73-ж; 72-г, 72-е, определени с Решение № 1195, прието с Протокол № 44 от 24.01.2023 г. на Общински съвет – Русе.

Годишен план за 2023 г.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Място на извършване на дейността - отдел, подотдел | | | | Категория дървесина | Размер и качeство на асортиментите | | Дървесен вид | Количество /м3/ |
|  | | | Средна | | | Технологична | ак | 19 |
|  | | | **СРЕДНА** | | | **ОБЩО** |  | **19** |
| **194-в** | | | Дребна | | | Технологична | ак | 12 |
| **с.Николово** | | | **ДРЕБНА** | | | **ОБЩО** |  | **12** |
|  | | | Дърва | | | Дърва за горене | ак | 364 |
|  | | | **ДЪРВА** | | | **ОБЩО** |  | **364** |
|  |  | |  | | | **Общо ак** |  | **395** |
|  |  | | | **Общо за подотдел 194-в** |  | **395** |
|  | | |  | | |  |  |  |
| **194-г с.Николово** | | | Дърва | | | Дърва за горене | ак | 208 |
| **ДЪРВА** | | | **ОБЩО** |  | **208** |
|  | | | **Общо ак** |  | **208** |
| **194-е с.Николово** | | |  | | | **Общо за подотдел 194-г** |  | **208** |
| Средна | | | Трупи за бичене 15 - 17 | ак | 1 |
|  |  | |  | | | см |  |  |
|  | Средна | | | Технологична | ак | 10 |
|  | **СРЕДНА** | | | **ОБЩО** |  | **11** |
| Дребна | | | Технологична | ак | 2 |
|  | | |  | | |  |  |  |
| **ДРЕБНА** | | | **ОБЩО** |  | **2** |
| Дърва | | | Дърва за горене | ак | 791 |
| **ДЪРВА** | | | **ОБЩО** |  | **791** |
|  | | | **Общо за ак** |  | **804** |
|  | |  | | | | **Общо за подотдел 194-е** |  | **804** |
|  |  | |  | | |  |  |  |
| **194-к**  **с.Николово** | | | Едра | | | Трупи за бичене 18 - 29 см | ак | 6 |
| **ЕДРА** | | | **ОБЩО** |  | **6** |
| Средна | | | Трупи за бичене 15 - 17 см | ак | 6 |
| Средна | | | Технологична | ак | 7 |
| **СРЕДНА** | | | **ОБЩО** |  | **13** |
| Дребна | | | Технологична | ак | 1 |
| **ДРЕБНА** | | | **ОБЩО** |  | **1** |
| Дърва | | | Дърва за горене | ак | 287 |
| **ДЪРВА** | | | **ОБЩО** |  | **287** |
|  | | | **Общо за ак** |  | **307** |
|  | | | **Общо за подотдел 194-к** |  | **307** |

|  |  |  |  |  |  |  |
| --- | --- | --- | --- | --- | --- | --- |
| **Място на извършване на дейността - отдел, подотдел** | | Категория дървесина | | Размер и качeство на асортиментите | Дървесен вид | Количество /м3/ |
| **72-а**  **с. Тетово** | | Едра | | Трупи за бичене 18 - 29 см | пляс | 22 |
| **ЕДРА** | | **ОБЩО** |  | **22** |
| Средна | | Трупи за бичене 15 - 17 см | пляс | 5 |
| Средна | | Технологична | пляс | 4 |
| **СРЕДНА** | | **ОБЩО** |  | **9** |
| Дребна | | Технологична | пляс | 2 |
| **ДРЕБНА** | | **ОБЩО** |  | **2** |
| Дърва | | Дърва за горене | пляс | 163 |
|  |  |  | **ДЪРВА** | **ОБЩО** |  | **163** |
|  |  |  |  |
|  |  | **Общо пляс** |  | **196** |
|  | Едра | Трупи за бичене над 30 см | ак | 3 |
|  | Едра | Трупи за бичене 18 - | ак | 28 |
|  |  |  |  | 29 см |  |  |
|  |  | **ЕДРА** | **ОБЩО** |  | **31** |
|  |  | Средна | Трупи за бичене 15 - 17 см | ак | 13 |
|  |  | Средна | Технологична | ак | 9 |
|  |  | **СРЕДНА** | **ОБЩО** |  | **22** |
|  |  | Дребна | Технологична | ак | 3 |
|  |  | **ДРЕБНА** | **ОБЩО** |  | **3** |
|  |  | Дърва | Дърва за горене | ак | 585 |
|  |  | **ДЪРВА** | **ОБЩО** |  | **585** |
|  |  |  | **Общо ак** |  | **641** |
|  |  |  | **Общо за подотдел 72-а** |  | **837** |
|  |  |  | |  |  |  |
|  |  |  | |  |  |  |
|  | **72-б**  **с.Тетово** | Дърва | | Дърва за горене | гбр | 177 |
|  | **ДЪРВА** | | **ОБЩО** |  | **177** |
|  |  | | **Общо гбр** |  | **177** |
|  | Дърва | | Дърва за горене | кл | 77 |
|  | **ДЪРВА** | | **ОБЩО** |  | **77** |
|  |  | | **Общо кл** |  | **77** |
|  | Едра | | Трупи за бичене над 30 см | срлп | 31 |
|  | Едра | | Трупи за бичене 18 - 29 см | срлп | 50 |
|  | **ЕДРА** | | **ОБЩО** |  | **81** |
|  | Средна | | Трупи за бичене 15 - 17 см | срлп | 7 |
|  | Средна | | Технологична | срлп | 6 |
| **СРЕДНА** | | **ОБЩО** |  | **13** |
|  | Дребна | | Технологична | срлп | 2 |
|  | **ДРЕБНА** | | **ОБЩО** |  | **2** |
| Дърва | | Дърва за горене | срлп | 41 |
|  | **ДЪРВА** | | **ОБЩО** |  | **41** |
|  |  | | **Общо за срлп** |  | **137** |
|  | Едра | | Трупи за бичене над 30 см | ак | 2 |
|  | Едра | | Трупи за бичене 18 - 29 см | ак | 7 |
|  | **ЕДРА** | | **ОБЩО** |  | **9** |
|  | Средна | | Трупи за бичене 15 - 17 см | ак | 1 |
|  | Средна | | Технологична | ак | 3 |
| **СРЕДНА** | | **ОБЩО** |  | **4** |
|  | Дребна | | Технологична | ак | 1 |
|  | **ДРЕБНА** | | **ОБЩО** |  | **1** |
|  | Дърва | | Дърва за горене | ак | 22 |
|  | **ДЪРВА** | | **ОБЩО** |  | **22** |
|  | | **Общо ак** |  | **36** |
|  |  |  | |  |  |  |
|  | Едра | | Трупи за бичене над 30 см | здб | 2 |
|  | Едра | | Трупи за бичене 18 - 29 см | здб | 2 |
|  | **ЕДРА** | | **ОБЩО** |  | **4** |
|  | Средна | | Трупи за бичене 15 - 17 см | здб | 1 |
|  | **СРЕДНА** | | **ОБЩО** |  | **1** |
|  | Дърва | | Дърва за горене | здб | 8 |
|  | **ДЪРВА** | | **ОБЩО** |  | **8** |
|  |  | | **Общо здб** |  | **13** |
|  | | Едра | | Трупи за бичене над 30 см | цр | 2 |
|  | | Едра | | Трупи за бичене 18 - 29 см | цр | 2 |
|  | | **ЕДРА** | | **ОБЩО** |  | **4** |
|  | | Средна | | Технологична | цр | 1 |
|  | | **СРЕДНА** | | **ОБЩО** |  | **1** |
|  | | Дърва | | Дърва за горене | цр | 7 |
|  | | **ДЪРВА** | | **ОБЩО** |  | **7** |
|  | |  | | **Общо цр** |  | **12** |
|  | | Едра | | Трупи за бичене над 30 см | пляс | 12 |
|  | | Едра | | Трупи за бичене 18 - 29 см | пляс | 8 |
|  | | **ЕДРА** | | **ОБЩО** |  | **20** |
|  | | Средна | | Трупи за бичене 15 - 17 см | пляс | **1** |
|  | | Средна | | Технологична | пляс | 1 |
|  | | **СРЕДНА** | | **ОБЩО** |  | **2** |
|  | | Дърва | | Дърва за горене | пляс | 32 |
|  | | **ДЪРВА** | | **ОБЩО** |  | **32** |
|  | |  | | **Общо пляс** |  | **54** |
|  | |  | | **Общо за подотдел 72-б** |  | **506** |
|  |  |  | |  |  |  |
|  | **72-в**  **с.Тетово** | Едра | | Трупи за бичене над 30 см | срлп | 3 |
|  | Едра | | Трупи за бичене 18 - 29 см | срлп | 27 |
|  | **ЕДРА** | | **ОБЩО** |  | **30** |
|  | Средна | | Трупи за бичене 15 - 17 см | срлп | 36 |
|  | Средна | | Технологична | срлп | 50 |
|  | **СРЕДНА** | | **ОБЩО** |  | **86** |
|  | Дребна | | Технологична | срлп | 10 |
| **ДРЕБНА** | | **ОБЩО** |  | **10** |
| Дърва | | Дърва за горене | срлп | 93 |
| **ДЪРВА** | | **ОБЩО** |  | **93** |
|  |  |  | |  |  |  |
|  | | **Общо за срлп** |  | **219** |
|  | Дърва | | Дърва за горене | гбр | 16 |
|  | **ДЪРВА** | | **ОБЩО** |  | **16** |
|  |  | | **Общо здб** |  | **16** |
|  | Дърва | | Дърва за горене | кл | 9 |
|  | **ДЪРВА** | | **ОБЩО** |  | **9** |
|  |  | | **Общо кл** |  | **9** |
|  | Дърва | | Дърва за горене | цр | 41 |
|  | **ДЪРВА** | | **ОБЩО** |  | **41** |
|  |  | | **Общо цр** |  | **41** |
|  | | Едра | | Трупи за бичене 18 - 29 см | пляс | 3 |
|  | | **ЕДРА** | | **ОБЩО** |  | **3** |
|  | | Средна | | Трупи за бичене 15 - 17 см | пляс | 4 |
|  |  | Средна | | Технологична | пляс | 4 |
|  | **СРЕДНА** | | **ОБЩО** |  | **8** |
|  | | Дребна | | Технологична | пляс | 1 |
|  | | **ДРЕБНА** | | **ОБЩО** |  | **1** |
|  |  | Дърва | | Дърва за горене | пляс | 51 |
|  | **ДЪРВА** | | **ОБЩО** |  | **51** |
|  | |  | | **Общо пляс** |  | **63** |
|  | |  | | **Общо за подотдел 72-в** |  | **348** |

|  |  |  |  |  |  |
| --- | --- | --- | --- | --- | --- |
| **Място на извършване на дейността - отдел, подотдел** | | Категория дървесина | Размер и качeство на асортиментите | Дървесен вид | Количество /м3/ |
| **72 –г**  **с. Тетово** | | Едра | Трупи за бичене над 30 см | срлп | 1 |
| Едра | Трупи за бичене 18 - 29 см | срлп | 18 |
| **ЕДРА** | **ОБЩО** |  | **19** |
| Средна | Трупи за бичене 15 - 17 см | срлп | 12 |
| Средна | Технологична | срлп | 17 |
| **СРЕДНА** | **ОБЩО** |  | **29** |
| Дребна | Технологична | срлп | 3 |
| **ДРЕБНА** | **ОБЩО** |  | **3** |
| Дърва | Дърва за горене | срлп | 282 |
|  |  | **ДЪРВА** | **ОБЩО** |  | **282** |
|  | |  | **Общо срлп** |  | **333** |
|  | | Едра | Трупи за бичене 18 - 29 см | яс | 14 |
|  | | **ЕДРА** | **ОБЩО** |  | **14** |
|  | | Средна | Трупи за бичене 15 - 17 см | яс | 1 |
|  | | Средна | Технологична | яс | 1 |
|  | | **СРЕДНА** | **ОБЩО** |  | **2** |
|  | | Дърва | Дърва за горене | яс | 98 |
|  | | **ДЪРВА** | **ОБЩО** |  | **98** |
|  | |  | **Общо яс** |  | **114** |
|  | | Едра | Трупи за бичене 18 - 29 см | цр | 2 |
|  | | **ЕДРА** | **ОБЩО** |  | **2** |
|  | | Средна | Трупи за бичене 15 - 17 см | цр | 1 |
|  | | **СРЕДНА** | **ОБЩО** |  | **1** |
|  | | Дърва | Дърва за горене | цр | 15 |
|  | | **ДЪРВА** | **ОБЩО** |  | **15** |
|  | |  | **Общо цр** |  | **18** |
|  | | Дърва | Дърва за горене | кл | 20 |
|  | | **ДЪРВА** | **ОБЩО** |  | **20** |
|  | |  | **Общо кл** |  | **20** |
|  | | Дърва | Дърва за горене | здб | 4 |
|  | | **ДЪРВА** | **ОБЩО** |  | **4** |
|  | |  | **Общо здб** |  | **4** |
|  | | Дърва | Дърва за горене | гбр | 17 |
|  | | **ДЪРВА** | **ОБЩО** |  | **17** |
|  |  |  | **Общо гбр** |  | **17** |
|  |  | **Общо за подотдел 72-г** |  | **506** |
|  |  |  |  |  |  |
|  | | Едра | Трупи за бичене над 30 см | срлп | **1** |
|  | | Едра | Трупи за бичене 18 - 29 см | срлп | 8 |
|  | | **ЕДРА** | **ОБЩО** |  | **9** |
|  | | Средна | Трупи за бичене 15 - 17 см | срлп | 2 |
|  | | Средна | Технологична | срлп | 2 |
|  | | **СРЕДНА** | **ОБЩО** |  | **4** |
| **72-е**  **с.Тетово** | | Дърва | Дърва за горене | срлп | 7 |
|  | | **ДЪРВА** | **ОБЩО** |  | **7** |
|  | |  | **Общо срлп** |  | **20** |
| Едра | Трупи за бичене 18 - | яс | 2 |
|  | |  | 29 см |  |  |
|  | | **ЕДРА** | **ОБЩО** |  | **2** |
|  | | Средна | Трупи за бичене 15 - 17 см | яс | 1 |
|  | | **СРЕДНА** | **ОБЩО** |  | **1** |
|  | | Дърва | Дърва за горене | яс | 4 |
|  | | **ДЪРВА** | **ОБЩО** |  | **4** |
|  | |  | **Общо яс** |  | **7** |
|  | | Дърва | Дърва за горене | гб | 4 |
|  | | **ДЪРВА** | **ОБЩО** |  | **4** |
|  | |  | **Общо гб** |  | **4** |
|  | | Дърва | Дърва за горене | кл | 2 |
|  | | **ДЪРВА** | **ОБЩО** |  | **2** |
|  | |  | **Общо кл** |  | **2** |
|  | | Дърва | Дърва за горене | здб | 1 |
|  | | **ДЪРВА** | **ОБЩО** |  | **1** |
|  |  |  | **Общо здб** |  | **1** |
|  |  | **Общо за подотдел 72-е** |  | **34** |
|  |  |  |  |  |  |
|  |  |  |  |  |  |
|  |  |  |  |  |  |
| **73-ж**  **с.Тетово** | | Едра | Трупи за бичене над 30 см | срлп | 4 |
| Едра | Трупи за бичене 18 - 29 см | срлп | 15 |
| **ЕДРА** | **ОБЩО** |  | **19** |
| Средна | Трупи за бичене 15 - 17 см | срлп | 11 |
| Средна | Технологична | срлп | 13 |
| **СРЕДНА** | **ОБЩО** |  | **24** |
|  |  |  |  |
|  |  | Дребна | Технологична | срлп | 2 |
|  | **ДРЕБНА** | **ОБЩО** |  | **2** |
|  | Дърва | Дърва за горене | срлп | 51 |
|  | **ДЪРВА** | **ОБЩО** |  | **51** |
|  |  | **Общо за срлп** |  | **96** |
|  | Дърва | Дърва за горене | гбр | 5 |
|  | **ДЪРВА** | **ОБЩО** |  | **5** |
|  |  | **Общо гбр** |  | **5** |
|  | Дърва | Дърва за горене | кл | 2 |
|  | **ДЪРВА** | **ОБЩО** |  | **2** |
|  |  | **Общо кл** |  | **2** |
|  | Дърва | Дърва за горене | цр | 12 |
|  | **ДЪРВА** | **ОБЩО** |  | **12** |
|  |  | **Общо цр** |  | **12** |
|  | | Дърва | Дърва за горене | яс | 14 |
|  | | **ДЪРВА** | **ОБЩО** |  | **14** |
|  | |  | **Общо яс** |  | **14** |
|  | |  | **Общо за подотдел 73-ж** |  | **129** |

В изпълнение на чл. 52, ал. 5, т. 2 на ЗМСМА, 30 на сто от постъпленията от ползването на дървесина и недървесни горски продукти от горите, общинска собственост, да се използват за изпълнение на дейности от местно значение в съответните населени места.

**Точка 23**

**К.л.№ 1270 Отдаване под наем на обособена част от имот - публична общинска собственост, предоставен за управление на СУ „Възраждане“ – гр. Русе, ж. к. „Възраждане“, ул. „Студентска“ №2**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Постъпила е докладна записка от директора на учебното заведение за отдаване под наем на стоматологичния кабинет в СУ „Възраждане“. Комисията по член 11, алинея 3, алинея 4 от Наредба 1 изразява положително становище и предлагаме да бъде организиран публичен търг с явно наддаване за съответния обект. Благодаря.

**Г-н Иво Пазарджиев:** Благодаря и аз. Заявки за изказвания по точката? Няма. Режим на гласуване.

**КВОРУМ – 47. С 47 „за“, 0 „против“ и 0 „въздържали се“ се прие**

**РЕШЕНИЕ № 1343**

На основание чл.21, ал.1, т.8, във връзка с чл.21, ал.2 от Закона за местното самоуправление и местната администрация (ЗМСМА), във връзка с чл. 14, ал. 2 и 7 от Закона за общинската собственост (ЗОС), чл. 11, ал. 3 от Наредба №1 за общинската собственост на Общински съвет - Русе, чл. 1, т. 1, чл. 2, ал. 1, т. 7, т. 22, чл. 3, чл. 4 и чл. 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

Дава съгласие да бъде проведен публичен търг с явно наддаване, за отдаване под наем за срок от пет години, като стоматологичен кабинет, на помещение с обща площ 18,50 кв. м., от които 16,25 кв. м. основна площ и 2,25 кв. м. сервизна площ, разположено на първи етаж от масивна триетажна сграда с идентификатор по КККР на гр. Русе 63427.1.253.1, със самостоятелен вход, цялата сграда със застроена площ – 1281,00 кв. м., с предназначение – Сграда за образование, находяща се в поземлен имот с идентификатор по КККР на гр. Русе 63427.1.253, с административен адрес: гр. Русе, ул. „Студентска“ №2, описана в Акт за публична общинска собственост (АПОС) №7126/19.12.2013 г., предоставена за управление на СУ „Възраждане“ – гр. Русе, с начална тръжна месечна наемна цена – 45,00 лв. (Четиридесет и пет лева) без включен ДДС.

**Точка 24**

**К.л.№ 1262 Определяне начин и количествата за продажба на дървесина от горски територии – общинска собственост по чл.71, т.4 от Наредба за условията и реда за възлагане на дейности в горски територии – държавна и общинска собственост и за ползване на недървесни горски продукти**

**Г-н Иво Пазарджиев:** Заповядайте.

**Г-н Димитър Недев:** Уважаеми господин Председател, уважаеми общински съветници. Това предложение е подобно на предишното с тази разлика, че става въпрос за дървесина на склад, която е предназначена за нуждите на жителите на Община Русе и се добива в землищата на населените места, посочени в таблицата към предложението.

**Г-н Иво Пазарджиев:** Благодаря. Заявки за изказвания? Няма. Режим на гласуване, моля.

**КВОРУМ – 47. С 47 „за“, 0 „против“ и 0 „въздържали се“ се прие**

**РЕШЕНИЕ № 1344**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 112, ал. 1, т. 2 от Закона за горите, чл. 4, ал. 3, чл. 5, ал. 3, във връзка с ал. 1, т. 1 на същия член, чл. 46, т. 2, чл. 49, ал. 1, т. 7 на НУРВИДГТДОСПДНГП, чл. 90, ал. 2 от Наредба № 1 на Общински съвет - Русе за общинската собственост, Общински съвет – Русе реши:

Дава съгласие за продажба на дървесина от склад в горски територии, собственост на Община Русе, с конкретни количества на продаваната дървесина, в съответните подотдели, определени съобразно действащия Годишен план за ползване на дървесина в горски територии собственост на Община Русе за 2023 година, а именно:

В землищата на: гр. Русе – подотдели 13-х1, с. Ново село – подотдел 174-л, с. Тетово подотдели 72-и, 73-г,73-д, определени с Решение № 1195, прието с Протокол № 44 от 24.01.2023 г. на Общински съвет – Русе.

|  |  |  |  |  |  |  |
| --- | --- | --- | --- | --- | --- | --- |
| Място на извършване на дейността - отдел, подотдел | | | Категория дървесина | Размер и качeство на асортиментите | Дървесен вид | Количество /м3/ |
| **174 –л**  **с. Ново село** | | | Едра | Трупи за бичене над 30 см | пляс | 1 |
| Едра | Трупи за бичене 18 - 29 см | пляс | 4 |
| **ЕДРА** | **ОБЩО** |  | **5** |
| Средна | Трупи за бичене 15 - 17 см | пляс | 1 |
| **СРЕДНА** | **ОБЩО** |  | **1** |
| Дърва | Дърва за горене | пляс | 17 |
|  |  | **ДЪРВА** | | **ОБЩО** |  | **17** |
|  |  |  | | **Общо пляс** |  | **23** |
|  |  | Дърва | | Дърва за горене | см | 13 |
|  |  | **ДЪРВА** | | **ОБЩО** |  | **13** |
|  |  |  | | **Общо см** |  | **13** |
|  |  | | **Общо за подотдел 174-л** |  | **36** |
|  |  |  | |  |  |  |
|  | **13 х1**  **Гр.Русе** | Дърва | | Дърва за горене | ак | **40** |
|  | | **Общо за подотдел 13-х1** |  | **40** |
|  | |  | |  |  |  |

|  |  |  |  |  |
| --- | --- | --- | --- | --- |
| **72-и**  **с.Тетово** | Дърва | Дърва за горене | гбр | 60 |
| **ДЪРВА** | **ОБЩО** |  | **60** |
|  | **Общо гбр** |  | **60** |
| Дърва | Дърва за горене | кл | 18 |
| **ДЪРВА** | **ОБЩО** |  | **18** |
|  | **Общо кл** |  | **18** |
| Едра | Трупи за бичене над 30 см | срлп | 1 |
| Едра | Трупи за бичене 18 - 29 см | срлп | 15 |
| **ЕДРА** | **ОБЩО** |  | **16** |
| Средна | Трупи за бичене 15 - 17 см | срлп | 7 |
| Средна | Технологична | срлп | 7 |
| **СРЕДНА** | **ОБЩО** |  | **14** |
| Дребна | Технологична | срлп | 2 |
| **ДРЕБНА** | **ОБЩО** |  | **2** |
| Дърва | Дърва за горене | срлп | 65 |
| **ДЪРВА** | **ОБЩО** |  | **65** |
|  | **Общо за срлп** |  | **97** |
| Дърва | Дърва за горене | мжд | 14 |
| **ДЪРВА** | **ОБЩО** |  | **14** |
|  | **Общо мжд** |  | **14** |
| Дърва | Дърва за горене | цр | 23 |
| **ДЪРВА** | **ОБЩО** |  | **23** |
|  | **Общо цр** |  | **23** |
|  | Едра | Трупи за бичене над 30 см | здб | 2 |
| Едра | Трупи за бичене 18 - 29 см | здб | 6 |
|  |  |  |  |
|  |  |  |  |  |
|  | **ЕДРА** | **ОБЩО** |  | **8** |
|  | Средна | Трупи за бичене 15 - 17 см | здб | 1 |
|  | Средна | Технологична | здб | 1 |
|  | **СРЕДНА** | **ОБЩО** |  | **2** |
|  | Дърва | Дърва за горене | здб | 24 |
|  | **ДЪРВА** | **ОБЩО** |  | **24** |
|  |  | **Общо за здб** |  | **34** |
|  | Едра | Трупи за бичене над 30 см | яс | 3 |
|  | Едра | Трупи за бичене 18 - 29 см | яс | 13 |
|  | **ЕДРА** | **ОБЩО** |  | **16** |
|  | Средна | Трупи за бичене 15 - 17 см | яс | 2 |
|  | Средна | Технологична | яс | 2 |
|  | **СРЕДНА** | **ОБЩО** |  | **4** |
|  | Дребна | Технологична | яс | 1 |
|  | **ДРЕБНА** | **ОБЩО** |  | **1** |
|  | Дърва | Дърва за горене | яс | 39 |
|  | **ДЪРВА** | **ОБЩО** |  | **39** |
|  |  | **Общо за яс** |  | **60** |
|  |  | **Общо за подотдел 72-и** |  | **306** |

|  |  |  |  |  |  |
| --- | --- | --- | --- | --- | --- |
|  | **73-д**  **с.Тетово** | Едра | Трупи за бичене 18 - 29 см | срлп | 6 |
|  | **ЕДРА** | **ОБЩО** |  | **6** |
|  | Средна | Трупи за бичене 15 - 17 см | срлп | 3 |
|  | Средна | Технологична | срлп | 3 |
|  | **СРЕДНА** | **ОБЩО** |  | **6** |
|  | Дребна | Технологична | срлп | 1 |
|  | **ДРЕБНА** | **ОБЩО** |  | **1** |
|  | Дърва | Дърва за горене | срлп | 102 |
|  | **ДЪРВА** | **ОБЩО** |  | **102** |
|  |  | **Общо за срлп** |  | **115** |
|  | Дърва | Дърва за горене | гбр | 3 |
|  | **ДЪРВА** | **ОБЩО** |  | **3** |
|  |  | **Общо гбр** |  | **3** |
|  | Дърва | Дърва за горене | кл | 3 |
|  | **ДЪРВА** | **ОБЩО** |  | **3** |
|  |  | **Общо кл** |  | **3** |
|  | Дърва | Дърва за горене | цр | 3 |
|  | **ДЪРВА** | **ОБЩО** |  | **3** |
|  |  | **Общо цр** |  | **3** |
|  | | Едра | Трупи за бичене 18 - 29 см | пляс | 1 |
|  | | **ЕДРА** | **ОБЩО** |  | **1** |
|  | | Дърва | Дърва за горене | пляс | 13 |
|  | | **ДЪРВА** | **ОБЩО** |  | **13** |
|  | |  | **Общо за пляс** |  | **14** |
|  | | Дърва | Дърва за горене | здб | 2 |
|  | | **ДЪРВА** | **ОБЩО** |  | **2** |
|  | |  | **Общо здб** |  | **2** |
|  | |  | **Общо за подотдел 73-д** |  | **140** |
|  | **73-г**  **с.Тетово** | Едра | Трупи за бичене 18 - 29 см | срлп | 1 |
|  | **ЕДРА** | **ОБЩО** |  | **1** |
|  | Средна | Трупи за бичене 15 - 17 см | срлп | 3 |
|  | Средна | Технологична | срлп | 3 |
|  | **СРЕДНА** | **ОБЩО** |  | **6** |
|  | Дребна | Технологична | срлп | 1 |
|  | **ДРЕБНА** | **ОБЩО** |  | **1** |
|  | Дърва | Дърва за горене | срлп | 25 |
|  | **ДЪРВА** | **ОБЩО** |  | **25** |
|  |  | **Общо за срлп** |  | **33** |
|  | Дърва | Дърва за горене | гб | 13 |
|  | **ДЪРВА** | **ОБЩО** |  | **13** |
|  |  | **Общо гб** |  | **13** |
|  | Дърва | Дърва за горене | мжд | 24 |
|  | **ДЪРВА** | **ОБЩО** |  | **24** |
|  |  | **Общо мжд** |  | **24** |
|  | Дърва | Дърва за горене | цр | 7 |
|  | **ДЪРВА** | **ОБЩО** |  | **7** |
|  |  | **Общо цр** |  | **7** |
| Дърва | Дърва за горене | пляс | 12 |
|  | |  |  |  |  |
|  | | **ДЪРВА** | **ОБЩО** |  | **12** |
|  | |  | **Общо пляс** |  | **12** |
|  | |  | **Общо за подотдел 73-г** |  | **89** |

В изпълнение на чл. 52, ал. 5, т. 2 на ЗМСМА, 30 на сто от постъпленията от ползването на дървесина и недървесни горски продукти от горите, общинска собственост, да се използват за изпълнение на дейности от местно значение в съответните населени места.

**Точка 25**

**К.л.№ 1258 Премахване по целесъобразност на едноетажни сгради, с идентификатори 63427.2.286.1 и 63427.2.286.3, находящи се в имот по кадастралната карта на гр. Русе, ул. „Витоша“ №16**

**Г-жа Златомира Стефанова:** Благодаря, господин Председател. Поддържаме точката. Направен е оглед от комисия за съответната сграда на „Витоша“ 16. Също така с оглед изложеното поради високите стойности, които биха използвани да бъде възстановена сградата, а също така и с цел подобряването на градската среда, тъй като тя попада в ПИ в обхвата на бъдещо разширение на улица „Неофит Бозвели“ и предлагаме общинският съвет да подкрепи точката. Благодаря ви.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 45. С 31 „за“, 2 „против“ и 12 „въздържали се“ се прие**

**РЕШЕНИЕ № 1345**

На основание чл. 21, ал. 2 във връзка с чл. 21, ал. 1, т. 8 от ЗМСМА, чл. 8, ал. 1 от Закона за общинската собственост, чл. 26, ал. 1, т. 9 от Наредба №1 за общинската собственост на Общински съвет – Русе и във връзка с чл. 197, ал. 1 от Закона за устройство на територията, Общинският съвет реши:

1. Дава съгласие за премахване на едноетажна масивна жилищна сграда с идентификатор 63427.2.286.1, заедно с функционално свързаната сграда с идентификатор 63427.2.286.3 находяща се в имот с идентификатор 63427.2.286 по кадастралната карта на гр. Русе, със застроена площ 88,00 кв. м, административен адрес: гр. Русе, ул. „Витоша“ № 16, предмет на Акт за частна общинска собственост №3349/10.01.2000год.

2. Упълномощава кмета на Община Русе да организира премахването на сградите и разчистването на терена от отпадъци.

**Точка 26**

**Корекция на Разчета за финансиране на капиталови разходи на Община Русе за 2023 година**

**Г-н Иво Пазарджиев:** Заповядайте, госпожо Пенева.

**Г-жа Емилия Пенева:** Уважаеми дами и господа общински съветници, предложението е за промяна в обектите на инвестиционната програма на Община Русе за 2023 година, като предложението е за промяна на улиците за основен ремонт, които ще бъдат финансирани от инвестиционния кредит. След съвместна проверка на специалисти от Дирекция „Инфраструктура, строителен и инвеститорски контрол“, заедно със специалисти от ВиК се установява частична реконструкция на вече заложените улици. В тая връзка правим промяна на същите, като акцентът е в промяна и увеличаване на тротоарната настилка. В хода на комисиите се установи, че има една техническа грешка в изписването на четвърти обект ремонт на улица „Никола Вапцаров“ в участъка от булевард „Христо Ботев“ до улица „Стоян Михайловски“ и от улица „Капитан Петко Войвода“ до „Даме Груев“. В случая е записан булевард „Цар Освободител“. Техническа грешка, да се чете „Даме Груев“.

**Г-н Иво Пазарджиев:** Благодаря. Заявки за изказвания по точката? Няма. Режим на гласуване.

**КВОРУМ – 46. С 32 „за“, 1 „против“ и 13 „въздържали се“ се прие**

**РЕШЕНИЕ № 1346**

На основание чл.21, ал.2, във връзка с чл. 21, ал.1, т. 8 и т.23, и чл. 54 ал. 1 и ал. 2 от Закона за местното самоуправление и местната администрация, чл. 10 от ПМС №7/2023 г. за уреждане на бюджетни взаимоотношения през 2023 г. във връзка с чл. 6, чл. 7, чл.8, чл. 9 и чл. 10 от Закона за прилагане на разпоредби на Закона за държавния бюджет на Република България за 2022 г., Закона за бюджета на държавното обществено осигуряване за 2022 г. и Закона за бюджета на Националната здравноосигурителна каса за 2022 г., Общински съвет – Русе реши:

I. Компенсирана промяна на обектите в Инвестиционната програма за 2023г., финансирани с Инвестиционен кредит.

|  |  |  |  |
| --- | --- | --- | --- |
| **Наименование на обекта** | **Начален план** | **Корекция** | **Уточнен план** |
| Ремонт на ул. Рига в участъка от ул. "Юндола" до ул. "Братислава" | 567 975 | -34 491 | 533 484 |
| Ремонт на ул. "Згориград" | 385 350 | -52 788 | 332 562 |
| Ремонт на ул. "Тодор Икономов" в участъка от ул. "Васил Левски" до ул. "Никола Табаков" | 426 720 | 222 852 | 649 572 |
| Ремонт на ул. "Никола Вапцаров" в участъка от бул. "Христо Ботев" до ул. "Стоян Михайловски" и от ул. "Капитан Петко войвода" до ул. "Даме Груев" | 662 090 | 710 793 | 1 372 883 |
| Ремонт на ул. "Гоце Делчев" в участъка от бул. "България" до бул. „Даме Груев“ (тротоар едностранно) | 2 333 180 | -568 468 | 1 764 712 |
| Ремонт на ул. "Студен кладенец" | 182 255 | -182 255 |  |
| Ремонт на ал. "Възраждане" | 995 445 | 33 945 | 1 029 390 |
| Ремонт на ул. "Боримечка" | 331 785 | -331 785 | 0 |
| Ремонт на ул. "Добрич" | 113 835 | -113 835 | 0 |
| Ремонт на ул. "Тича" | 311 315 | -248 740 | 62 575 |
| Ремонт на ул. "Княжеска" в участъка от ул. "Епископ Босилков " до ул. "Кирил Старцев" | 184 455 | 116 548 | 301 003 |
| Ремонт на ул. "Христо Г. Данов" | 74 715 | -74 715 | 0 |
| Ремонт на ул. "Дондуков- Корсаков" | 711 150 | 1 198 | 712 348 |
| Ремонт на ул. "Мария Луиза" | 915 145 | -582 787 | 332 358 |
| Ремонт на бул. "Цар Фердинанд" в участъка от ул. "Райко Даскалов" до ул. "Александровска" | 485 930 | 1 198 | 487 128 |
| Ремонт на ул. "Ангел Кънчев" | 326 010 | 775 | 326 785 |
| Ремонт на ул. "Хан Крум" в участъка от ул. "Борисова" до ул. "Проф. Асен Златаров" | 129 945 | 112 612 | 242 557 |
| Ремонт на ул. "Д-р Петър Берон", в участъка от тупик при Община Русе до бул. "Генерал Скобелев" | 148 710 | 170 471 | 319 181 |
| Ремонт на ул. "Войводова" | 500 425 | 1 191 | 501 616 |
| Ремонт на ул. "Яребична" | 53 400 | 9 391 | 62 791 |
| Ремонт на ул. "Ниш" в участъка от ул. "Бистрица" до ул. "ул. "Солун" | 123 135 | 352 885 | 476 020 |
| Ремонт на ул. "Вардар", в участъка от ул. "Разлог" до ул. "Бистрица" и в участъка от ул. "Солун" до ул. "Петрич" | 127 540 | 323 071 | 450 611 |
| Ремонт на ул. "Бистрица" | 84 025 | 72 370 | 156 395 |
| Ремонт на ул. Мостова | 418 575 | 1 193 | 419 768 |
| Ремонт на ул. "Муткурова", в участъка от ул. "Александрвска" до бул. "Генерал Скобелев" | 675 005 | 1 196 | 676 201 |
| Ремонт на ул. "Проф. Асен Златаров" | 173 180 | 159 198 | 332 378 |
| Ремонт на ул. "Кула", кв. Долапите | 215 425 | -41 435 | 173 990 |
| Ремонт на ул. "Велинград", кв. Средна кула в т.ч. 2670 лв. СОБСТВЕНИ | 345 950 | -62 258 | 283 692 |
| **Общо:** | **12 002 670** | **-2 670** | **12 000 000** |

**II. Разходи – местни дейности**

**ФУНКЦИЯ „Жилищно строителство, благоустройство, комунално стопанство и опазване на околната среда“**

**Дейност 606 „Изграждане, ремонт и поддържане на уличната мрежа“**

**§5100 „Основен ремонт на дълготрайни материални активи“ -2 670 лв.**

**Всичко за дейност: -2 670 лв.**

**Дейност 619 „Други дейности по жилищното строителство,**

**благоустройството и регионалното развитие“**

**§1030 „Текущ ремонт“ +2 670 лв.**

**Всичко за дейност: +2 670 лв.**

**Всичко за функция: 0 лв.**

**Всичко разходи местни дейности: 0 лв.**

**Всичко разходи по бюджета: 0 лв.**

**Точка 27**

**К.л.№ 1259 Подновяване на договор за сътрудничество „М-ТЕКС РЕЦИКЛИРАНЕ НА ТЕКСТИЛ“ ООД, с предмет разделно събиране, съхраняване, сортиране и предаване за повторна употреба и/или оползотворяване на отпадъци от текстил на територията на град Русе**

**Г-н Иво Пазарджиев:** Заповядайте. Моля за тишина в залата.

**Г-н Димитър Недев:** Уважаеми господин Председател, уважаеми общински съветници, предлагам да приемете нашето предложение да ратифицирате сключения договор за сътрудничество с фирма „М-текс“. За ваша информация първия договор беше сключен Март месец 2021 година за 2 години. От нито един, в момента имаме 32 съда, които са поставени за дрехи, обувки и другите текстилни отпадъци. До момента са събрани 325 тона отпадъци. Благодаря ви.

**Г-н Иво Пазарджиев:** Благодаря и аз, господин Недев. Заявки за изказвания по точката? Режим на гласуване, моля.

**КВОРУМ – 48. С 47 „за“, 0 „против“ и 1 „въздържали се“ се прие**

**РЕШЕНИЕ № 1347**

На основание чл. 21, ал. 2, във връзка с чл. 21, ал. 1, т. 23 и чл. 61 от ЗМСМА, във връзка с чл. 19, ал. 3, т. 7 на Закона за управление на отпадъците, Общински съвет – Русе реши:

Одобрява подновяването на договор за сътрудничество „М-ТЕКС РЕЦИКЛИРАНЕ НА ТЕКСТИЛ“ ООД, с предмет разделно събиране, съхраняване, сортиране и предаване за повторна употреба и/или оползотворяване на отпадъци от текстил на територията на град Русе.

**Точка 28**

**К.л.№ 1260 Сключване на договор за сътрудничество „Евротекс“ ЕООД, с предмет разделно събиране, съхраняване, сортиране и предаване за повторна употреба и/или оползотворяване на отпадъци от текстил на територията на град Русе**

**Г-н Димитър Недев:** Уважаеми господин Председател, уважаеми общински съветници, Община Русе сключи договор за сътрудничество с фирма „Евротекс“ за разделно събиране, съхраняване, сортиране и предаване за повторна употреба или оползотворяване на отпадъци от текстил на територията на град Русе. Предлагаме да подкрепите сключването на този договор. Фирмата предвижда за 2-годишния срок да постави 10 съда за отпадъци. Може би ви прави впечатление, че това е още една фирма за такъв вид отпадъци, но в това няма нищо лошо. Нека да има конкуренция и да има повече места, където хората могат да си изхвърлят текстилните отпадъци.

**Г-н Иво Пазарджиев:** Благодаря Ви, господин Недев. Заявки за изказвания? Няма. Режим на гласуване.

**КВОРУМ – 47. С 45 „за“, 1 „против“ и 1 „въздържали се“ се прие**

**РЕШЕНИЕ № 1348**

На основание чл. 21, ал. 2, във връзка с чл. 21, ал. 1, т. 23 и чл. 61 от ЗМСМА, във връзка с чл. 19, ал. 3, т. 7 на Закона за управление на отпадъците, Общински съвет – Русе реши:

Одобрява сключването на договор за сътрудничество „Евротекс“ ООД, с предмет разделно събиране, съхраняване, сортиране и предаване за повторна употреба и/или оползотворяване на отпадъци от текстил на територията на град Русе.

**Точка 29**

**К.л.№ 1279 Годишен отчет по Програмата за развитие на читалищната дейност на територията на Община Русе за 2022**

**Г-н Иво Пазарджиев:** Заповядайте, господин Енчев.

**Г-н Енчо Енчев:** Благодаря, господин Председател. Уважаеми общински съветници, на територията на Община Русе в рамките на държавното финансиране функционират 25 читалища, 12 на територията на Русе и прилежащите квартали и 13 в останалите селища на общината. В град Русе функционират 2 регистрирани народни читалища, които все още не получават държавно финансиране. Това са Народно читалище „Гюнеш 2012 г.“ и „Стефан Караджа 2018 г.“, но които от няколко години общината подкрепя в рамките на ежегодната общинска субсидия. Искам няколко акценти от отчета да направя, понеже той е доста голям и обемист. Първо, видимо нарастване на библиотечните услуги и развитие на читалищните библиотеки като съвременни библиотечно-информационни центрове със значим технологичен ресурс, особено валидно за читалищата работили по програмата „Глобални библиотеки“. Това са читалищата в Мартен, Николово, Тетово, Ново село, Червена вода, Семерджиево и русенските читалища „Ангел Кънчев“, „Георги Бенковски“ и „Захари Стоянов“. Второ, сериозен ръст на програмите, свързани с активността на читалищата в седалището, особено за Русе и малките населени места, проведени са общо 789 събития с ръст спрямо отчета за 2021 година от 94 събития. Трето, в настоящия момент в общината функционират 125 читалищни любителски състави с видима тенденция за увеличаване на техния брой спрямо предишните години. Четвърто, двойно увеличения размер на общинската субсидия за дейност на читалищата. Всички вие знаете, че преди субсидията беше 20 000 лева, вече е 40 000 лева за 2022 година, 100% увеличение. И последно, осигурени общински инвестиции за ремонт и модернизиране на още 13 читалищни сгради през 2022 година на обща стойност от 100 000 лева. Предлагам да приемете отчета. Благодаря.

**Г-н Иво Пазарджиев:** Благодаря, господин Заместник-кмет. Заявки за изказвания по точката? Няма. Режим на гласуване, моля.

**КВОРУМ – 42. С 32 „за“, 0 „против“ и 10 „въздържали се“ се прие**

**РЕШЕНИЕ № 1349**

На основание чл. 21, ал. 1, т. 23 и ал. 2 от ЗМСМА и във връзка с чл. 26а, ал. 5 от Закона за народните читалища, Общински съвет – Русе реши:

1. Приема отчетите на Председателите на народните читалища за осъществените читалищни дейности на територията на Община Русе за 2022 г. съгл. Приложение 1, Приложение 2 и Приложение 3.

**Точка 30**

**К.л.№ 1282 Одобряване на меморандум за разбирателство между Детски фонд на ООН (УНИЦЕФ) и Община Русе, с цел реализиране на съвместни дейности и мерки, насочени към удовлетворяване на потребностите на децата и семействата – бежанци и мигранти в България**

**Г-н Иво Пазарджиев:** Заповядайте.

**Г-н Енчо Енчев:** Благодаря. Уважаеми общински съветници, предвид усилената бежанска и миграционна вълна от страни като Украйна, Сирия, Афганистан и нелегалното преминаване на тези хора през границите на България като голяма част са и деца, най-често непридружени от родители и близки и поставени в допълнителен риск, УНИЦЕФ предприе действия за реализиране и финансиране на дейности, насочени към защита и специална закрила на децата бежанци и деца мигранти и техните семейства в така наречената програма 2023 - 2027 година. В тази връзка вие много добре знаете, че се включи като гранична община и Община Русе и ние изградихме и създадохме първата в страната услуга „Кризисен център за непридружени деца, чужди граждани и деца, бежанци в риск“ разкрит на 01.11.2022 година за дейностите, които се развиват в този център, Община Русе е номинирана за носител на наградата „Златна ябълка“. Много са нещата, по-назад в самия меморандум е посочена и таблица с дейности и средства, които УНИЦЕФ ще осигури за тяхното финансиране. В тази връзка ви призовавам да подкрепите и да одобрите меморандума между Община Русе и УНИЦЕФ. Благодаря.

**Г-н Иво Пазарджиев:** Благодаря, господин Енчев. Заявки за изказвания по точката? Няма заявки. Режим на гласуване, моля.

**КВОРУМ – 42. С 42 „за“, 0 „против“ и 0 „въздържали се“ се прие**

**РЕШЕНИЕ № 1350**

На основание чл. 21, ал. 2, във връзка с ал. 1, т. 23, чл. 59, ал. 1 и чл. 61, ал. 1 от Закона за местното самоуправление и местната администрация, Общински съвет – Русе реши:

1. Одобрява подписаният МЕМОРАНДУМ ЗА РАЗБИРАТЕЛСТВО между Детския фонд на ООН (УНИЦЕФ) и община Русе, с цел реализиране на съвместни дейности и мерки, насочени към удовлетворяване на потребностите на децата и семействата - бежанци и мигранти в България.

**Точка 31**

**К.л.№ 1280 Одобряване на ПУП – План за улична регулация (ПУР), Изменение на план за улична регулация (ИПУР), План за регулация (ПР) и Изменение на план за регулация (ИПР) от о.т. 341 по ул. „ТЕЦ“ до тупик в Източна промишлена зона, завършващ в о.т. 10134 по плана на гр. Русе**

Г-н Иво Пазарджиев: Архитект Ениманев.

Арх. Иван Ениманев: Благодаря, господин Председател. Уважаеми общински съветници, с подробния устройствен план се проектира нова улична регулация, съответстваща на предвижданията на общия устройствен план за второстепенна улична мрежа клас 3Б 2 + 2, като се създават 28 броя нови осови точки. С плана за регулация се определят границите на нов квартал 3015, а с изменението на плана за регулация се изменят границите на УП1 158 за „Топлофикация Русе“, квартал 1017 към улица „ТЕЦ“ и се запазват вътрешните регулационни линии. Изменението на УП1 158 се налага с цел осигуряване на необходимия габарит на улица „ТЕЦ“, съгласно предвижданията на общия устройствен план. Подробения устройствен план е разрешен с Решение № 489, прието с Протокол №21/22.04.2021 година на общинския съвет. За разглеждане и одобряване на ПУП са представени следните материали: подробен устройствен план, план за улична регулация, изменение на план за улична регулация, план за регулация и изменение на план за регулация, сборна схема на инженерната инфраструктура, становища от ВиК и „Овъргаз“ мрежи, скица проект от кадастъра в Русе и становище на РИОСВ. Проектът е разгледан и приет от общинския експертен съвет с Решение №11, с Протокол №8/12.04.2023 година. Благодаря ви.

**Г-н Иво Пазарджиев:** Благодаря на арх. Ениманев. Заявки за изказвания? Няма. Режим на гласуване.

**КВОРУМ – 43. С 43 „за“, 0 „против“ и 0 „въздържали се“ се прие**

**РЕШЕНИЕ № 1351**

На основание чл. 21, ал. 1, т. 11 от ЗМСМА, чл. 136, ал. 1, във връзка с чл. 129, ал. 1 във връзка с ал. 2, чл. 110, ал. 1, т. 2, чл. 136, ал. 1, чл. 134, ал. 2, предл. първо във връзка с чл. 134, ал. 1, т. 1 от ЗУТ и заявление с вх. №УТ-17-17/05.04.2023 г. от Община Русе, Общински съвет – Русе реши:

Одобрява ПУП – План за улична регулация (ПУР), Изменение на план за улична регулация (ИПУР), План за регулация (ПР) и Изменение на план за регулация (ИПР) от о.т. 341 по ул. „ТЕЦ“ до тупик в Източна промишлена зона, завършващ в о.т. 10134 по плана на гр. Русе, както следва:

* С ПУР се създава нова улична ос от нова о.т. 10781, през нови: о.т. 10782 /с връзка към о.т. 10134-съществуваща/, 10783, 10784, 9566 /съществуваща/, 10785, 10786, 10787, 10788, 10789, 10790, 10791, 10793, 10794 /с връзка към о.т. 8706-съществуваща/, 10795, 10796, 10797, 10798, 10799, 10800, 10801, 10802, 10803 /с връзка към о.т. 34-съществуваща/, 10804, 10805 до нова о.т. 10806, в уличната ос по бул. „България“. Размерът на платната в участъците от о.т. 10785 до о.т. 10806 и от о.т. 10785 до о.т. 10809 е 14м. В участъка от о.т. 10785 до о.т. 9566, размера на платното е 13.50м, с преход по продължението до о.т. 10781 – 10м;
* Създава се нова улична ос от нова о.т. 10785, през нови: о.т. 10807, 10808 и 10809;
* С ИПУР се заличава съществуваща улична ос от о.т. 8062 до о.т. 8063.5, през о.т. 8063, 8077, 8063.1, 8063.2, 341 и 8063.4;
* С ПР се създават граници на нов квартал 3015 в Източна промишлена зона, като уличните регулационни линии съвпадат с границите на УПИ I-487пп и имотните граници на ПИ 63427.8.4 по КККР на гр. Русе;
* С ИПР се изменя уличнорегулационната линия на УПИ I-158пп, кв. 1017 от Източна промишлена зона, собственост на „Топлофикация – Русе“ ЕАД, като съгласно изменението се отнемат 1115 м2 и се предават 1430 м2.

Обявление за решението да се изпрати за обнародване в „ Държавен вестник“ в 7-дневен срок от приемането му от Общински съвет – Русе.

Решението може да се обжалва в 14 – дневен срок от обнародването му в „Държавен вестник“ чрез Общински съвет - Русе пред Административен съд - Русе.

**Точка 32**

**Изменение на Решение № 1303 от 20.04.2023 г. по Протокол от четиридесет и седмо заседание на Общински съвет - Русе**

**Г-н Иво Пазарджиев:** Йоана Неделчева ще го докладва.

**Г-жа Йоана Неделчева:** Уважаеми общински съветници, със своя заповед областният управител на Област Русе върна за ново разглеждане Решение 1303 от 20.04.2023 година, като от мотивите на заповедта счита, че решението не отговаря на член 59, алинея 2.4 от АПК и член 34, алинея 4, алинея 6 от Закона за общинската собственост. С това решение Общински съвет - Русе е учредил право на прокарване и сервитут на техническата инфраструктура и не става ясно дали всъщност това право е учредено възмездно или безвъзмездно. В тази връзка изменяме решението, като в основанията добавяме член 193, алинея 8 от ЗУТ, а в диспозитива на решението в точка 1 добавяме текста ‚възмездно“. В тази връзка моля да подкрепите точката.

**Г-н Иво Пазарджиев:** Благодаря. Заявки за изказвания по точката? Няма. Режим на гласуване.

**КВОРУМ – 43. С 42 „за“, 1 „против“ и 0 „въздържали се“ се прие**

**РЕШЕНИЕ № 1352**

На основание чл. 45, ал. 9, пр. II, във връзка с чл. 45, ал. 7 и чл. 21, ал. 2, пр. II от ЗМСМА, общинският съвет реши:

Приема следните изменения и допълнения в Решение № 1303 от 20.04.2023г., прието с Протокол № 47, както следва:

1. В основанията на решението след текста: „чл. 21, ал. 1, т. 8 от Закона за местното самоуправление и местната администрация“, се поставя запетая и се допълва следният текста: „във вр. с чл. 193, ал. 8 от ЗУТ“, в останалата си част текста остава непроменен.
2. В т.1 от диспозитива не решението след думата „учредяване на“ се добавя думата „възмездно“, в останалата част текстът не се променя.

**Точка 32**

**Питания**

**Г-н Иво Пазарджиев:** Първото питане по реда на постъпването им е от госпожа Биляна Иванова.

**Г-жа Биляна Иванова:** Уважаеми господин Кмет, господин Председател, колеги. Питането ми е насочено към състоянието на тротоара, който се намира по протежението на Кооперативния пазар в двете му посоки и по булеварда, и по улица „Шипка“. Към мен се обърнаха граждани, които ежедневно вървят по този тротоар и са сериозно притеснени от неговото състояние. Там тротоара е с плочки, които може би в резултат от третирането в зимни условия са изключително разядени в последните години и преминаването, ако щете дори и пеша е изключително трудно там, да не говорим за хора с колички. В скоби съвсем личен пример, наскоро чаках на светофара на улица „Шипка“ и един господин сам с инвалидната си количка се опитваше да минава по този тротоар, което може би за около 30-40 минути е стигнал от точка А до точка Б. Така че това продиктува и настоящото питане с два поставени въпроса от мен, които ще прочета. Община Русе предвижда ли извършването на ремонт на тротоара пред Централен кооперативен пазар в град Русе, с оглед привеждането му в състояние отговарящо на изискванията за достъпност на градската среда и ако да, кога би следвало ремонтът да започне и в какъв срок се очаква да бъде завършен? Благодаря.

**Г-н Иво Пазарджиев:** Благодаря на госпожа Иванова. Магдалина Илиева ще отговори.

**Г-жа Магдалина Илиева:** Уважаема госпожо Иванова, уважаеми общински съветници. Във връзка с Вашето питане, Ви даваме следната информация. Знаем за този проблем, който за съжаление е в целия град. Много тротоари наистина имат нужда от ремонт, затова сме ги включили и в проектите, които тепърва ще бъдат изготвени за ремонт след ВиК цикъла. Този участък, който Вие визирате е един от тях. Към момента не сме предвиждали да правим ремонт там, но вярвайте, че ще направим всичко възможно, ако остане възможност по програмата на „Комунални дейности“ да бъде извършен ремонт. Благодаря.

**Г-н Иво Пазарджиев:** Благодаря на госпожа Илиева. За уточняващите въпроси или за становище, заповядайте.

**Г-жа Биляна Иванова:** Благодаря на госпожа Илиева за отговора. Давам си сметка, че ако така задаваме въпроси за участък по участък за целия град, трябва да направим поне 2-3 сесии само с питания в този смисъл. Въпреки това обаче това е едно от най-посещаваните места в град Русе и затова беше и моето питане. Уточняващият въпрос, който искам да задам е правили ли сте калкулации на каква стойност би възлязъл ремонта на посочения участък и след това ще взема становище всъщност (отговарят от зала). Не сте правили. Добре. Всъщност това беше и причината, когато разглеждахме разчетите на бюджета, да предложа да се обособят средства в общинския бюджет, които да се занимават с такъв тип ремонти за места, където действително има много голяма и належаща нужда, които се посещават много от граждани, макар че в целия град имаме такива. Та точно това беше и една от причините да предложа такова. Вероятно ще направя такова предложение и на бюджетната сесия, когато и да е. Благодаря ви.

**Г-н Иво Пазарджиев:** Благодаря. Следващото питане е от господин Иван Петров Иванов.

**Г-н Иван Петров Иванов:** Уважаеми господин Председател, уважаеми господин Кмете, уважаеми колеги. Питането ми е продиктувано от неколкократни срещи с представители на русенския ресторантьорски и хотелиерски бизнес. То е свързано предимно с участието на този бранш в така наречените ежегодни търли в града ни. Въпросите, които задавам са следните. Първо, за 2 години откакто традиционният пролетен панаир в Русе се организира от „Общински пазари“ ЕООД, какви приходи са събрани за 2022 и 2023 година? Второ, какви приходи са постъпили в бюджета на Община Русе за периода 2019-2021 година, в който период организаторът е бил Българската хотелиерска ресторантьорска асоциация от град Русе. Трето, защо на пролетния панаир от тази година не участват фирми на град Русе от ресторантьорския бранш? Четвърто, каква е процедурата за участие в традиционния пролетен панаир и по какъв начин е обявена? Пето, за какво са изразходвани постъпилите приходи от традиционния панаир за горепосочените периоди 2019, 2021, 2022 и 2023 година?

**Г-н Иво Пазарджиев:** Благодаря. Госпожа Стефанова ще отговори.

**Г-жа Златомира Стефанова:** Уважаеми господин Иванов, уважаеми дами и господа общински съветници. Благодаря за отправения въпрос. Ще започна по начина, по който сте ги задали. Във връзка с Ваше питане относно традиционния пролетен панаир в Русе, Ви информирам за следното. Първи въпрос. За 2 години, откакто традиционният пролетен панаир се организира от „Общински пазари“ ЕООД, какви приходи събрани за 2022 и 2023. Приходите от провеждането на традиционния пролетен панаир възлизат на 95 020.56 лева разпределени, както следва - 2022 година 48 553.56 и 2023 година 46 467 лева. Какви приходи са постъпили в бюджета на Община Русе в периода 2019-2021, в който период организатор е бил Българската хотелиерска и ресторантьорска асоциация в град Русе. За разглеждания период в бюджета на общината е постъпила сума за 2019 година 26 852 лева. Това виждате, че е почти двойно по-ниско. За 2020 и 2021 Община Русе не е провеждала традиционният пролетен панаир поради наложените със заповеди на министъра на здравеопазването противоепидемични ограничителни мерки. През 2021 година обаче е проведено събитие от частен характер в имот с идентификатор, който ви е описан в отговора, на булевард „Липник“ частна собственост, което е проведено в разрез с нормативната уредба и на извършителите са наложени нарушения, включително собственика на имота са съставени актове за установяване на административни нарушения. Трета точка. Защо на пролетния панаир от тази година не участват фирми от град Русе от ресторантьорския бранш. По данни на организатора в пролетния панаир са участвали 15 броя търговци, регистрирани в град Русе от общо 49 броя взели участие в панаира. От общо 10 позиции за заведения, 3 са били заети от русенски търговски дружества. По данни на организатора всеки заявил участие е получил място на пролетния панаир. Каква е процедурата за участие в традиционния пролетен панаир и по какъв начин е обявена. Със заповед РД-01-376/03.02.2023 година на кмета на общината, е определена процедурата, условията и дължимите такси за участие в традиционния пролетен панаир. Горецитираната заповед е оповестена чрез поместването й на интернет страницата на Община Русе в деня на нейното извеждане 03.02.2023 година. За какво са разходвани приходите от традиционния пролетен панаир за посочените периоди. Постъпленията от традиционния пролетен панаир не са целеви средства. Същите се разходват за покриване на разходи от местни дейности. Благодаря.

**Г-н Иво Пазарджиев:** Благодаря. Имате ли допълнителни въпроси или становище? Връчвам Ви и отговора, господин Иванов.

**Г-н Иван Петров Иванов:** Нямам право да ставам адвокат на коя и да е от страните. До мен достигнаха съвсем други суми от това, когато е ръководено от Русенския ресторантьорски бранш, но от срещите ми с тях останах с впечатление, че има как да кажа, леко неглижиране спрямо бранша от гледна точка… Пак казвам, не искам да ставам адвокат на никого. Единственото, към което апелирам е да има по-голяма диалогичност с Русенския ресторантьорския и хотелиерския бранш. Благодаря.

**Г-н Иво Пазарджиев:** Благодаря. Кметът на Община Русе иска да вземе думата. Заповядайте.

**Г-н Пенчо Милков:** Уважаеми господин Председател, уважаеми общински съветници, уважаеми господин Иванов. Меко казано сме в диалогичност с бранша. Във всяка една промяна на наредбите сме ги търсили. Русе е единственият от големите градове, в които ресторантьорския бранш има възможността да се ползва да наема брой маса, а не на площ, което е изключителен бонус за ресторантьорите в Русе. Показал съм на директора на „Общински пазари“ така да се направи, за момента това е било възможно, всички юридически лица, които заявят желание, отговарят на изискванията най-вече и здравните изисквания и други, техните съоръжения също представят сертификати, да се намери място. Беше много трудно тази година, защото съвпадна и с асфалтирането на няколко алеи в парка, но и от отговора на колегата разбрахте, че не е имало фирма, заявила желание, тя да не бъде допусната и най-важното, приходите в общинското търговско дружество и от пързалката, и от сега от търлата, от пролетния панаир, в крайна сметка са приход за общината. Давам ви само за втори път ще го кажа на сесия, когато станах кмет пързалката беше наета за 120 000 лева и бяха реализирани 70. Аз станах кмет есента на 2019 година, договора беше сключен преди да стана кмет за 120 000 лева. Същата пързалка, абсолютно същата като съоръжение, общинското предприятие нае зимата на 2020 година срещу 50 000 лева и реализира въпреки ковида и задължението да имат 30/100 присъствие пак 50 000 лева, а на следващата година вече беше и на плюс. Искам да кажа, че абсолютно финансово по-изгодно е, но това не става за сметка на ресторантьорския бранш, с който реализираме съвместни проекти, „Острие на ножа“ и много други неща. И колегите ги уважаваме и винаги са приемани за разговори и съжалявам, че са останали с такова впечатление, но не е имало недопуснат участник. Благодаря ви.

**Г-н Иво Пазарджиев:** Благодаря на кмета на Община Русе. И следваща и последна точка.

**Точка 34**

**Питане на Петя Стоянова**

**Г-н Иво Пазарджиев:** В рамките на 3 минути. Заповядайте.

**Г-жа Петя Стоянова:** Уважаеми господин Председател, уважаеми господин Кмет, дами и господа общински съветници, съграждани. Казвам се Петя Стоянова и съм родител на дете от Детска градина „Пролет“. Благодаря за възможността да представя един проблем, който зрее вече дълги години. Става въпрос за двора на втория дом на нашите деца и това е Детска градина „Пролет“. Асфалтът е положен преди повече от 45 години. Към днешна дата състоянието му е плачевно и опасно за нашите деца. Изронен е, с много пукнатини и дупки, а на места дори пропада. Съоръженията за игра са също в лошо състояние. Разполагаме с две пързалки и няколко пясъчника. Екипът на градината е работил върху проекти за рехабилитация на цялостната визия на двора, но за съжаление не са одобрени. Ако настилката е в добро състояние, равна без наклон, нашите добри педагози и възпитатели биха могли да организират интересни, занимателни игри на открито. Отварям и една скоба, че още при изграждането при строителството на детската градина има заложен проблем с голяма денивилация на цялостния двор. Необходимо е изработване на технически проект, при който ще се установят точните необходими суми за ремонт и укрепване на основата, дъждовната канализация, преасфалтиране на двора, рехабилитация на тротоарите и евентуално нови съоръжения за игра. Става дума за приблизително на около 2 декара двор и около 500 квадратни метра тротоари. Външният облик на дворната зона е основно условие при избор, едно от основните условия при избор на градина от страна на родителите. От своя страна бюджетът пък се формира от броят на приетите деца. В заключение мисля, че в тази зала няма родител, който да не желае най-доброто на своите деца. Моля ви за предприемане на спешни мерки и помощ при намиране на необходимите средства, с цел да се избегнат злополуки и инциденти с децата ни. Благодаря ви за вниманието. Бъдете здрави. Пожелавам успешен ден на всички.

**Г-н Иво Пазарджиев:** Благодаря на госпожа Стоянова. Госпожа Магдалина Илиева виждам, че се приготвя да отговори. Госпожо Стоянова, заповядайте отговора писмения. Аз Ви поздравявам за борбеността, че търсите решение от общинския съвет. Сигурен съм, че ще го намерите. Госпожо Илиева, заповядайте.

**Г-жа Магдалина Илиева:** Уважаема госпожо Стоянова, уважаеми господин Председател и общински съветници. Във връзка с поставения въпрос предоставям следната информация. Аз предполагам, че Вие комуникирате много добре с директора на учебното заведение, но и за гражданите нека да знаят какви са възможностите за ръководството на едно такова учебно заведение за подобряване на пространството около и в съответното учебно заведение, в случая детска градина. В Община Русе непрекъснато постъпват сигнали за места, които не са ремонтирани от 20-30-40 години, както Вие споменавате. За съжаление ограничения общинския бюджет не позволява едновременно да бъдат извършени ремонти навсякъде. Независимо от това, се полагат грижи и в момента тече мащабна кампания за преасфалтиране, на която сте свидетели. При анализ на изпълнението на бюджета на визираната Детска градина „Пролет“, се констатира, че към 30.04.2023 година изпълнението на бюджета е 31% от годишните средства за издръжка на институцията. Наличните средства по бюджетната банкова сметка на детската градина към горепосочения период с източник стандарти за издръжка на делегираните от държавата дейности без целеви средства за проекти са в размер на 78 535 лева и това дава възможност текущи ремонтни дейности на сградния фонд, в това число и дворни пространства да се планират в рамките на бюджета на детската градина. В рамките на преходния остатък от 2022 година в размер на 21 672 лева в Детска градина „Пролет“ е планирана подмяна на крайно амортизирана дограма. Което означава, че се полагат грижи от ръководството. В настоящия момент за ремонт на асфалтовата настилка на дворното си пространство Детска градина „Пролет“ има възможност да кандидатства за финансиране по общинска образователна програма 2022-2025 година. Програмата се казва за Ваша информация, Програма проектиране и изграждане на нови детски площадки и или ремонти и сертифициране на съществуващи такива, облагородяване на дворни пространства, модернизиране на материалната база и осигуряване на достъпна архитектурна среда в общинските детски градини. Настоящата програма определя общите рамки на процедурата по кандидатстване и подбор на финансиране на общински детски градини на територията на Община Русе за изпълнение на дейности по ремонтиране и обновяване на съществуващите детски площадки към детските градини съгласно нормативните изисквания и облагородяване на прилежащите им дворни пространства. Кандидатът следва да осигури от бюджета си не по-малко от 30% съфинансиране на допустимите по проекта разходи, което условие за Детска градина „Пролет“ е изпълнимо видно от горепосочения анализ и наличните средства към 30.04.2023 година. Приоритетно ще се финансират със средства по общинската образователна програма кандидатстващи детски градини, които през изминалите 2 години не са получили или са получили по-малко средства от общинския бюджет за изграждане на нови детски площадки или ремонт и сертифициране на съществуващи. В случая Детска градина „Пролет“ не е получавала финансиране за ремонтиране на дворното пространство. Другото условие, за да бъдат финансирани и детските градини, които имат най-голяма необходимост от нови детски площадки или ремонт на съществуващи и облагородяване на детски пространства и детски градини, при които материалната база е амортизирана в най-голяма степен. Служители на общината ще извършат оглед на асфалтовата настилка в двора на детската градина, което към момента не можахме да извършим с оглед краткия срок, в който получихме питането и ще окажем съдействие на ръководството на детската градина при изготвяне на количествено-стойностната сметка.

**Г-н Иво Пазарджиев:** Благодаря госпожа Илиева. Кметът на Община Русе иска да вземе отношение също.

**Г-н Пенчо Милков:** Уважаеми колеги. Госпожо, много благодарим за Вашата активна позиция и тя следва да бъде пример за много други граждани, защото в крайна сметка общинският съвет това са русенци и всеки друг е свободен и да слуша и да дойде да се изкаже. В допълнение на това, което много подробно каза заместник-кмета, изрично и ясно да кажа, ще се свържем с ръководството на градината, ще окажем и методическо съдействие по кандидатстване по тази програма, по съставяне на количествено-стойностната сметка. Всичко, което не може да свърши, както правим с другите детски градини и ясли в последните години, включително сме изпращали и от „Комунални дейности“, ремонтни бригади да работят, въпреки че законодателно принципа е с бюджет, който се дава на директора и в рамките на този бюджет той следва да оперира. Но сме помагали на много градини и училища дори и заради това пак казвам по повод и на Вашата инициатива, ще има в следващите дни среща и всичката методическа подготовка, която е необходима и докъдето стигат силите на градината, където не стигат, ние ще й помогнем. Благодаря ви.

**Г-н Иво Пазарджиев:** Благодаря на кмета на Община Русе. С изчерпване на дневния ред закривам заседанието. Пожелавам приятен и успешен ден на всички.

**Изготвил: Председател:**

**/Йоанна Гочева/ /Иво Пазарджиев/**